open-index/open-wikipedia-markdown huggingface dataset:
2010年冬季奧林匹克運動會葡萄牙代表團

2010年2月12號，加拿大温哥華舉辦冬季奧林匹克運動會，葡萄牙有派代表團參賽。今次係葡萄牙第六次參加冬奧。葡萄牙淨係派咗一個運動員參賽，佢叫丹尼·席爾瓦，參加咗越野滑雪嘅項目。佢參加嘅係15公里自由式嘅項目，佢排95名，即係包尾。

## 背景
葡萄牙喺1912年第一次參加夏季奧運會，之後次次都有參加，1952年第一次參加冬奧，但係之後就斷斷續續咁參加，第二次參加係喺1988年，跟住1994年、1998年同2006年都有參加，但係1992年同2002年都無。所以今次溫哥華冬奧係佢哋第六次參賽。葡萄牙派出嘅代表團只有一個選手，就係越野滑雪運動員丹尼·席爾瓦。而佢亦都係2006年冬奧葡萄牙唯一一位參賽運動員。今次佢亦都係開幕典禮同閉幕典禮嘅持旗手。

## 越野滑雪

參賽嘅時候席爾瓦36歲，4年前佢亦都代表葡萄牙參加冬奧。佢參加咗2月15號舉辦嘅15公里傳統式項目，完成時間係49分31秒，喺95名完成賽事嘅參賽者中佢排最尾，比金牌選手達廖·科洛尼亞慢16分鐘。

## 參考資料

類:冬季奧林匹克運動會代表團
類:2010年冬季奧林匹克運動會
類:葡萄牙運動
秦暉

**秦暉**（）係中國史學家同經濟學家。佢喺廣西出世。清華大學人文學院教授，香港中文大學政治與行政學系特聘教授。

## 作品
* 《傳統十論——本土社會的製度、文化及其變革》，東方出版社，2014年
* 《共同的底線》
* 《走出帝制——從晚清到民國的歷史回望》（2015年中國內地書店下架）

## 攷

## 出面網頁
狂徒創作群

**狂徒創作群**曾經係臺灣大宇資訊旗下嘅遊戲製作小組，以「狂徒創作群，再現永恆經典」為口號，創造咗好多經典華文遊戲。著名嘅作品有《仙劍奇俠傳》以及《大富翁系列》二到五代，仲有同軒轅劍遊戲系列製作小組DOMO共同研發嘅《仙劍奇俠傳二》。狂徒創作群創立喺1993年，為大宇資訊遷移到台北市忠孝東路後正式成立。

## 作品

* 仙劍奇俠傳系列
** 1995年 仙劍奇俠傳（DOS版）
** 1997年 仙劍奇俠傳（Windows 95版）
** 1997年 仙劍奇俠傳（98柔情篇）
** 1999年 仙劍奇俠傳（SEGA Saturn版）
** 2000年 仙劍奇俠傳 （世紀回顧紀念版）
** 2001年 新仙劍奇俠傳
** 2002年 仙劍奇俠傳：永恆回憶錄
** 2003年 仙劍奇俠傳二（與DOMO小組聯合製作）

* 大富翁系列
** 1993年 大富翁2
** 1996年 大富翁3
** 1998年 大富翁4
** 1999年 大富翁典藏版
*** 2000年 大富翁4資料片：大富翁4超時空之旅
** 2001年 大富翁5
*** 2001年 大富翁5資料片：大富翁5之忍太郎之奪寶奇謀

* 199X年 撲克俱樂部
* 199X年 魔法世紀
* 1994年 正宗台灣十六張麻將
* 1999年 正宗台灣十六張麻將2
* 199X年 霹靂狂刀影音多媒體(與霹靂多媒體公司合作)
* 2000年 瘋狂搖搖杯
* 2000年 霹靂奇俠傳(與霹靂多媒體公司合作)
蕭涵方

**蕭涵方**可以係指：
*蕭涵方 (藝人)，台灣藝人
*蕭涵方 (政治人)：台灣親民黨政治人物
CFOP方法

**CFOP方法**（Cross-F2L-OLL-PLL，又叫**Fridrich方法**）係一種速解扭計骰嘅方法。由**底十字**（**Cross**）、**下兩層**（**F2L**，First 2 Layers）、**頂層定向**（**OLL**，Orientation of last layer）、**頂層排列**（**PLL**，Permutation of last layer）四個步驟組成。最早由傑西卡·弗雷德里奇總結同推廣。2005年以來，世界排名前十嘅扭計骰玩家之中，大多數都係用CFOP公式或者佢嘅變種。

## 外部連結

* Jessica Fridrich's official site
* CubeRoot has latest CFOP algorithms
* CFOP method on Speedsolving.com Wiki
* All OLL and PLL algorithms can be found on http://algdb.net/
* How to solve Rubik's Cube
異質詞悖論

**異質詞悖論**係有關語義同自指嘅一個悖論。講到字詞係咪具有自己所指嘅性質，以及係呢種特性所引起嘅悖論。

## 嗌法
第啲語言嘅嗌法：
*

## 背景

首先，思考語言學上講到嘅自質詞同異質詞概念。
*自質詞：如果話一隻形容詞係自質詞，即係話佢描述緊自己具有嘅特性，例如
**英文字 **English**（可以係**英文嘅**或者**英格蘭嘅**噉解）就係自質詞，因為隻字詞描述緊嗰樣特性－**英文嘅**－係描述緊佢自己有嘅特性；
**又或者英文字詞 **Hellenic**（**嚟自希臘嘅**噉解）噉－隻字詞源上係由古希臘文 **Ἑλληνικός**（羅馬字：ellhnikos）嗰度嚟嘅，所以隻字詞都算係描述緊佢自己有嘅特性。
*異質詞：如果話一隻形容詞係異質詞，即係話佢唔係描述緊自己，例如英文字詞 **misspelled**（**串錯咗**噉解）就係異質詞，因為隻字詞並冇串錯，唔具有隻字詞描述緊嗰樣特性（**串錯咗**呢樣特性）。
定義上，一隻字詞應該冇可能同時係自質詞又係異質詞。呢點係邏輯上講嘅排中律－排中律係古典邏輯最出名嘅法則之一，主張是但攞句陳述嚟睇，一係句陳述真確，一係句嘢嘅 negation 真確。

## 悖論
噉問題嚟喇：

呢條問題就噉望落似答唔到：
*答「係自質詞」嘅話，
*#「**Heterological** 呢隻字詞係自質詞」→
*#噉 **heterological** 理應係描述緊佢自己 →
*#**Heterological** 呢隻字詞理應具有 **heterological** 呢樣特性 →
*#有 **heterological**呢樣特性，就理應係異質詞（同點 1 出現矛盾）。

*答「係異質詞」嘅話，
*#「**Heterological** 呢隻字詞係異質詞」→
*#噉 **heterological** 理應唔係描述緊佢自己 →
*#**Heterological** 呢隻字詞理應唔具有 **heterological** 嘅特性 →
*#冇 **heterological** 呢樣特性，就理應唔係異質詞（同點 1 出現矛盾）。
－無論答乜，都會引致矛盾。

異質詞悖論呢個諗頭最早响 1908 年有人提及。到咗廿一世紀初，邏輯學同語言學等領域對於呢條問題要點解答，仲未有乜共識。

## 睇埋
*羅素悖論
*騙子悖論
*停機問題，好似停機問題噉嘅問題顯示，有一啲問題係運算機械永遠冇可能解決到嘅，反映咗運算機械本質上嘅局限。

## 英詞

## 引咗
自質詞

**自質詞**同**異質詞**係語言學上兩個緊密相關嘅概念。
***自質詞**：如果話一隻形容詞係自質詞，即係話佢描述緊自己，例如英文字詞 **English**（可以係**英文嘅**或者**英格蘭嘅**噉解）就係自質詞，因為隻字詞描述緊嗰樣特性－**英文**－係佢自己有嘅特性；又或者英文字詞 **Hellenic**（**嚟自希臘嘅**噉解）噉－隻字詞源上係由古希臘文 **Ἑλληνικός**（羅馬字：ellhnikos）嗰度嚟嘅。粵文嘅例子包括四聲嘅聲調名，平、、去、入四個名描述嘅都係自己嘅聲調。
***異質詞**：如果話一隻形容詞係異質詞，即係話佢**唔係**描述緊自己，例如英文詞 **misspelled**（**串錯咗**噉解）就係異質詞，因為隻字詞並冇串錯，唔具有隻字詞描述緊嗰樣特性（**串錯咗**呢樣特性）。官話嘅例子有入聲爾個名，官話冇入聲，喺官話個 ｢入｣ 字唔係入聲。

自質詞同異質詞最出名嘅，係佢哋嘅存在引起咗一個悖論。

## 睇埋
*異質詞悖論
*形容詞

## 引咗
大話精悖論

**大話精悖論**（）係一個悖論。想像「我講緊大話。」呢句嘢，有兩種情況：
*句嘢係真 → 講嘢嗰個人講緊大話 → 佢講嗰句嘢係大話 → 大話定義上係假嘅 → 矛盾
*句嘢係假 → 講嘢嗰個人唔係講緊大話 → 佢講嗰句嘢唔係大話 → 大話定義上係假嘅 → 矛盾

## 睇埋
*悖論
*異質字悖論
古典邏輯

**古典邏輯**（ 或者**standard logic** 或者 **Frege–Russell logic**）係最多人用嗰套邏輯學。

## 參考資料
楊苡

**楊苡**（），本名**楊靜如**，漢族，中國女性翻譯家、作家。佢嘅譯著《呼嘯山莊》至今仍然暢銷。*Wuthering Heights*最初被梁實秋先生翻譯為「咆哮山莊」，而楊苡嘅翻譯更為傳神，成為公認嘅佳譯。楊苡出生於一個文學家庭，佢阿哥楊憲益亦都係文學家同翻譯家。楊苡嘅老公趙瑞蕻亦都係翻譯家。楊苡另一個廣為人知嘅身份係巴金嘅筆友同朋友，兩個人有長達六十幾年嘅友誼，有跨越半個世紀嘅書信往來，係珍貴嘅歷史檔案。

楊苡於2023年1月27號晚上8點30分喺南京辭世，終年103歲。

## 作品
### 譯著
* 《呼嘯山莊》
* 《永遠不會落的太陽》
* 《俄羅斯性格》
* 《偉大的時刻》
* 《天真與經驗之歌》

### 著作
* 《自己的事情自己做》

## 參考
排中律

（）係古典邏輯上嘅一條法則：是但攞句陳述嚟睇，一係句陳述真確，一係句嘢嘅邏輯非真確。

## 睇埋
*異質字悖論
武漢肺炎托克勞疫情

**武漢肺炎托克勞群島疫情**係介紹「武漢肺炎」喺托克勞嘅爆發情形。截至2023年2月4號，托克勞夾埋有5單確診病例，冇人死亡。

## 情況
### 2020～2022年底：全程零感染
托克勞離最近嘅大陸都好遠，加上人口少兼靠外資援助收入，境內既冇機場，又冇直升機場，淨得一個正規碼頭正常出入，出入境要撐艇或揸風帆或搭船先至得。由於武漢肺炎喺2020年1月12號喺中國湖北武漢開始大流行，托克勞政府喺同年月31號宣佈閂嗮冚唪唥出入境道路。甚至喺同年3月20號禁嗮冚唪唥船隻靠近托克勞邊嘅淺灘及閂咗邊境。嗰時因唯一重淨低嘅水路出入境功能都閂埋，所以自然就冇病毒入境。正因為噉，喺2020、2021年全年、同埋差唔多成個2022年都未發生過單武漢肺炎感染案例。

### 失守
2022年12月13號，托克勞發現確診第一單感染武漢肺炎個案，而且一次性確診5單感染個案。患者係法高弗入面住嘅公民，喺當日舉辦嘅結婚典禮入面，遊到最東北邊嘅阿塔富檢查站搞核酸檢測時，出現陽性結果而發現。事發之後，托克勞政府宣佈，暫時喺托克勞嗰三個檢查站入面延長入境嘅物理隔離時間。

## 註同攷
;註

;攷

類:托克勞
阿塔富

**阿塔富**（；）係托克勞嘅52個珊瑚礁入面一島，總面積得2.5km²。喺南太平洋薩摩亞北邊500km嘅位。

個島喺1765年6月21號俾歐洲探險家發現。成個島從上空睇，樣有啲似藍鑽石。

## 攷

## 出面網頁

*History and map
*Satellite image

類:托克勞
法高弗

**法高弗**（；），又寫**法高佛**，係托克勞嘅52個珊瑚礁入面一島，總面積得3km²。

個島喺1835年俾積臣上將號發現。成個島從上空睇，樣有啲似菱形。

## 出面網頁

*Fakaofo - Chiefly island of Tokelau

類:托克勞
奇蹟的罐頭料理

《**奇蹟的罐頭料理**》（）係香港無綫電視嘅飲食節目，由大廚楊尚友、蔡家富、徐蒝、陳希裕主持，用罐頭去製作特色嘅菜式。節目由2023年2月6號到2月24號逢禮拜一到五晚20:30－21:00喺J2播。

## 每集內容

## 出面網頁
*奇蹟的罐頭料理 | TVB 無綫電視
鱷魚君最後的100天

《**鱷魚君最後的100天**》（粵文意思：鱷魚君最後嘅100日；）係日本漫畫作品，由菊池祐紀創作，2019年到2020年連載。漫畫之後改編成動畫電影，2021年上畫。

電影喺香港播嗰陣，由香港組合ERROR為主要角色做粵語配音，包括鱷魚（梁業配音）、老鼠（何啟華配音）、鼴鼠（吳保錡配音）同青蛙（郭嘉駿配音）。
張活海

**張活海**（），係香港裁縫，六十年代嘅西裝大王，曾經響中環德己立街開西裝鋪。亦係香港張氏宗親會首長、冬聲冬泳團團長。

## 生平
張活海響廣東梅縣虹橋頭張屋出世，客家人，少年時期曾經到廣州好幾間裁縫店做徒弟仔。

20歲嗰陣落香港，無耐到中環德己立街開咗一間屬於自己嘅西裝鋪，鋪頭名叫「張活海」。由於鋪頭係賣當時美國荷里活最新款嘅西裝，深受影視界人物歡迎。後嚟生意越做越大，成為香港三十至六十年代出名嘅西裝裁縫。張活海後嚟仲同唔少荷里活明星合作，被稱為Tailor King。

響七十年代開始，由於工廠製作、又便又快嘅衣服出現，開始衝擊住好似「張活海」呢啲老牌人手製西裝鋪頭，所以生意越做越細。

## 私生活
張活海有兩房太太，其中一房係潘玉瑤，惠陽人，生咗十個仔女，三個早夭，只有七個仔女存活落嚟。大女係香港消費者委員會首任總幹事張綠萍，細仔係香港樂壇知名歌手張國榮。

張活海另外響出面有兩個小妾。同時佢亦長期響酒店同唔同社交名媛約會。

當時張活海響中環嘅鋪頭有兩層，上層係工廠，下層係自住嘅。

## 攷
1819年新加坡條約

喺1819年2月6號，英國人萊佛士爵士，同天猛公阿都拉曼以及蘇丹東姑胡先，三個人喺一個公開儀式上面簽署《**新加坡條約**》，正式又稱《友好與聯盟條約》。而簽署儀式嘅位置，相信係位於依家嘅政府大廈大草坪（The Padang） 。關於依條條約，最為人熟識嘅係入面包含條款，批准英國喺新加坡開設貿易站嘅法律權力，同時亦標誌住英國喺嗰到殖民定居嘅開始。 而喺依家，1819年2月6號仍然係被官方承認為現代新加坡開埠嘅日子。

## 參考
依斯邁莫哈末阿里

敦**依斯邁莫哈末阿里**（，），係馬來西亞國家銀行第二任總裁、國民投資機構（PNB）集團第一任主席、馬來西亞前首相馬哈迪老婆茜蒂啊斯瑪嘅胞兄。佢係首位擔任國行總裁嘅馬來西亞人，更係在位最久嘅國行總裁（1962年7月至1980年7月）。喺國家銀行影響好大。

依斯邁於1980年獲冊封馬來西亞最高勳銜“敦”（Tun）。1998年7月6號去世，享壽79歲，佢被安葬喺惹蘭安邦穆斯林公墓。

2003年，為紀念貢獻，首都吉隆坡一座27層高嘅企業辦公大樓“敦依斯邁莫哈末阿里大廈”（Menara Tun Ismail Mohamed Ali）以佢名字命名。

## 參考
給十九歲的我

《**給十九歲的我**》（片名粵文意思：畀十九歲嘅我，英文：***To My Nineteen Year Old Self***），係香港一套紀錄片電影，由張婉婷、郭偉倫執導，黃慧監製，英華女學校出品，主角係六位英華女學校學生。電影喺2021年12月校內首映，2022年9月30號優先場公開首映，並安排喺2023年2月2號開始喺香港戲院正式公映。因為正式公映後爆出有主角從未同意公映嘅爭議，導演張婉婷宣佈2月6號開始暫停公映。

呢套紀錄片最後先後獲頒第29屆香港電影評論學會大獎最佳電影同最佳導演、2022年度香港電影導演會年度大獎最佳電影，同埋第41屆香港電影金像獎最佳電影。

## 爭議
*紀錄片其中一位主角王卓聆（阿聆）指控佢當初參與拍攝嗰陣無人講過會公開放映，以為只係校內放映，當佢知道打算將條片公開放映之後，曾多次表達唔同意公開放映嘅意願，但校方同拍攝團隊都唔理佢嘅意願。另一位主角佘麗薇（阿佘）雖然一樣反對公開放映，但佢覺得提反對都冇作用，所以最後選擇妥協。之後第三位主角江冰瀅（香港小姐）亦出聲，表示簽公映同意書時拍攝團隊話所有人已經簽咗名爭佢一個未簽，所以佢先至跟住簽。
*香港單車運動員李慧詩表示片入面嘅接受張婉婷訪問片段，係未經佢本人同意放入紀錄片入面，佢亦唔知道訪問片段會放入一套商業電影度。佢公開呼籲「我唔會睇，亦唔鼓勵你睇」。

## 參考資料

## 出面網頁
*
多頭龍

**多頭蛇**（，可作；），嚟到現代又可以叫**多頭龍**（如果隻 hydra 係好似惡龍噉有腳），係希臘神話入面一隻怪獸。希臘神話入面嗰隻 hydra 係**九頭蛇**，蛇如其名係一條有九個頭嘅蛇。

Hydra 喺現代奇幻當中都有出現，例如著名奇幻小說系列《哈利波特》就有用到 hydra 嘅橋段。

## 故仔

九頭蛇係希臘神話著名故事《海格力斯嘅勞動》嘅一部份，故仔係噉嘅：
:海格力斯（Ἡρακλῆς / Heracles）係一個半神，佢阿媽係個人類，而佢阿爸就係身為眾神之王嘅宙斯。海格力斯血統上一半係天神所以有超人力量，佢足智多謀又力大無窮，做出咗好多英勇事跡，係廣受全希臘敬重嘅英雄。不過始終佢係宙斯嘅私生子，所以天界女王希拉（Ἥρα / Hḗrā；宙斯個正室老婆，同時亦係掌管結婚同生育嘅天神）不嬲都好憎佢，好想搵方法整死佢。有一日，希拉對海格力斯落咒，搞到海格力斯發癲攻擊身邊嘅人，仲喺發癲途中殺死自己老婆同仔女。悲痛嘅海格力斯向太陽神阿波羅（Ἀπόλλων / Apollo）祈禱，想搵方法贖罪。阿波羅聽到佢嘅祈禱，就叫佢去做邁錫尼國王嘅僕人做 10 年。
:海格力斯喺邁錫尼國王手下做嘢期間，曾經畀國王派去做 12 單好危險嘅工作，而呢連串事跡就係海格力斯嘅勞動。响第二單勞動當中，海格力斯畀國王派去誅殺九頭蛇－條蛇查實係希拉暗中養出嚟嘅，希拉噉做係想用條蛇嚟殺死海格力斯。
:九頭蛇蛇如其名有九個頭。佢住喺一個大沼澤裏面，沼澤入面彌漫住毒霧，海格力斯搵塊布揞住自己口鼻行入沼澤，同九頭蛇戰鬥。
:海格力斯話咁快就發現，一般嘅攻擊對九頭蛇完全冇效：每當佢將九頭蛇嘅其中一個頭斬落嚟嗰陣，條蛇會由個傷口度即刻生個新嘅頭出嚟，噉無論海格力斯點樣斬條蛇嘅頭，條蛇都唔會死；海格力斯大聲叫佢個侄仔伊奧勞斯（Ἰόλαος / Iólaos）嚟幫手，伊奧勞斯諗到條計仔，提議每次斬條蛇嘅頭嗰時都用火燒條蛇嘅傷口；然後兩個人就一齊合作行動，海格力斯一路斬條蛇嘅頭，而伊奧勞斯就一路攞住火把，用火辣海格力斯斬蛇頭造成嘅傷口；結果伊奧勞斯條橋真係掂，條九頭蛇變到愈嚟愈虛弱，最後海格力斯攞住雅典娜（Αθηνά / Athena；掌管打仗同智慧嘅女神）賜畀佢嘅神劍，將九頭蛇最後嗰個頭一嘢斬落嚟，成功誅殺九頭蛇。

仲有版本話，希拉事後好嬲，將九頭蛇條屍收埋咗喺天界一間暗室度，而條屍最後變咗做長蛇座。

## 影響

好似古希臘九頭蛇噉嘅故仔，响打後嘅西方世界嘅文化入面成日都見到。例如屠龍者就係西方奇幻故仔同民間傳說好興用嘅橋段。

上面呢幅圖畫描繪著名奇幻檯上 RPG《D&D》裏面嘅 hydra 嘅形象。喺廿一世紀初嘅奇幻當中，hydra 成日畀人當係惡龍一種：現代奇幻作品裏面嗰啲 hydra 傾向
#有好多個頭，但唔一定係 9 個，上圖嗰隻 hydra 有 6 個頭；
#有極強嘅重生能力，斬咗佢一個頭落嚟佢會好快生個新嘅頭出嚟；
#可以有腳，即係身體唔成蛇噉形。

－點 **1** 同點 **3** 同希臘神話入面嗰隻 hydra 有明顯差異。噉嘅現代 hydra 被指望落比較似「冇翼但有好多個頭」嘅惡龍。

## 睇埋
*惡龍
*奇幻
*聖佐治屠龍
## 註釋

## 引咗

## 拎
*Our Hydras Are Different. *[[TV Tropes]]*.
海格力斯嘅勞動

**海格力斯嘅勞動**（）係希臘神話入面半神英雄海格力斯嘅一連串事跡。海格力斯當時喺邁錫尼國王手下做嘢，曾經畀國王派去做 12 單好危險嘅工作。

## 故仔

## 睇埋
*西洋龍
伊奧勞斯

（；）係希臘神話入面半神英雄海格力斯嘅侄仔，曾經喺海格力斯誅殺九頭龍嗰陣幫海格力斯手。

## 睇埋
*海格力斯
屠龍者

（）係西方奇幻故仔同民間傳說好興用嘅橋段，故仔往往係講一位英雄殺死龍，而且英雄好多時仲會喺殺龍嗰陣拯救畀惡龍脅持住嘅公主。

## 睇埋
*海格力斯同九頭蛇
*聖佐治屠龍
*公主同龍

## 參考資料
Lee

**Lee**係一個牛仔褲品牌，1889年嚮美國堪薩斯州沙里納成立，總部宜家嚮北卡羅萊納Greensboro，由Kontoor Brands經營。

## 出面網頁
* Lee Official Site
噴火怪獸

（）係指神話同奇幻故仔成日提到、識得由個口度噴火出嚟嘅傳說生物。

例子可以睇西洋龍。
一路繁花相送

《**一路繁花相送**》（）係一部30集都市情感劇，改編自青衫落拓同名小說。由北京領驥影視文化發展有限公司出品，導演劉淼淼執導，編劇金國棟執筆改編，並且由鍾漢良、江疏影、炎亞綸、李晟領銜主演，李浩軒、李銘順、莫允雯等演員加盟演出。

呢套劇喺2016年7月7號喺廈門開機拍攝，11月15日煞科，2018年2月7號喺東方衛視、江蘇衛視播出。台灣喺2019年7月31號喺緯來綜合台播出。
## 首播

## 相關事件

* 2023年1月，香港無線電視推出劇集《新四十二章》，但就被指出現唔同抄襲問題，其中初版劇集海報就被指抄襲《一路繁花相送》。

## 參考
耶穌傳

《**耶穌傳**》係1979年一套根據聖經《路加福音》而編寫嘅兩小時影片，呢套片被譽為對耶穌嘅生平有最準確描述。多年嚟，耶穌傳成為歷史上語種最多、發行最多嘅影片。喺2022年已經翻譯成第2,000種語言，係全世界翻譯成最多種語言嘅電影。

## 劇情簡介
呢套片描述耶穌嘅一生，從喺伯利恆馬槽度誕生，東方三博士避開希律王嘅干涉去見耶穌，引起希律王不滿，屠殺伯利恆未滿兩歲嘅男仔，約瑟避難到埃及，希律王死後再返到拿撒勒，耶穌喺加利利同迦百農傳揚上帝嘅旨意，並領受施洗約翰嘅洗禮，上山接受魔鬼嘅考驗，並收彼得等十二個門徒傳福音同施行神蹟，深受當地人民嘅愛戴，甚至動搖羅馬喺當地統治嘅根本，希律王以耶穌自稱為王嘅理由將佢定罪，於是被佢嘅門徒猶大出賣，喺最後晚餐中設立聖餐嘅祝福。第二日被釘喺十字架上，三日後死而復活，門徒領受耶穌嘅教導，到各地去宣揚基督福音。

## 起源
1950年，學園傳道會創辦人白立德博士得到上帝嘅感動，製作一套具有感染力、描述耶穌生平，並以事實為根據嘅電影。喺1970年代中期，經過500位嚟自唔同組織嘅學者、領袖、歷史學家、考古學家等，以五年時間研究最合適嘅方法將耶穌嘅生平搬上熒幕。1978年，耗資六百萬美元製作嘅福音電影《耶穌傳》終於完成。

## 參考

## 出面網頁
*耶穌傳 粵語 (數碼修復版)
我想和你唱 (第四季)

，係中國大陸湖南衛視喺2023年第一季度推出嘅一檔星期五後晚間檔音樂互動綜藝節目，接檔節目《會畫少年的天空》。節目喺原製作班底王琴工作室嘅基礎上新增咗羅新星創新小組（原劉蕾團隊）一齊整，並由汪涵、沈夢辰、齊思鈞一齊主持，音樂總監係中國大陸音樂人譚伊哲，首期節目喺2023年2月17號喺湖南大眾傳媒職業技術學院錄製，同埋喺2023年3月3號首播。

## 賽制
第四季嘅賽制整體上回歸第二季，並將第三季嘅「十秒同框合唱」升級為「百人合唱」。每星期將有兩位明星上載自己嘅合唱徵集影片，觀眾可透過芒果TV、全民K歌、唱吧參與影片合唱。節目組會從每位明星嘅參與者入面選出100位嚟到派對現場，明星將分別同各自嘅百人想唱團進行合唱，互動環節喺百人合唱前後穿插進行，主持人汪涵亦將以百人想唱團視角全程陪伴式參與節目。現場互動結束後，節目將進入「三對一合唱」、「明星三選一」同埋「一對一圓夢合唱」三個經典環節。全場演唱結束後，兩位明星將同現場200位想唱團成員一齊完成一首經典曲目。最終，薦樂團成員將從現場200位想唱團成員入面選出一位推送至湖南衛視全新歌唱類選拔節目《青年π計劃》。令外，主持人汪涵重將走出演播廳，每期探訪一組特別嘅素人嘉賓，搵到生活入面嘅歌者，並邀請佢哋參與節目錄製。

呢個賽季喺正式錄製之前新增「想唱熱身局」環節，由歌手同薦樂團成員分為兩組進行遊戲比拼，贏咗嘅隊嘅歌手可以喺一對一圓夢合唱環節攞到優先演唱權或優先揀出場順序，「想唱熱身局」環節嘅內容作為會員加更版逢星期六中午12點喺芒果TV上線播出。

## 節目一覽
**註：**只列出節目入面被提及嘅素人嘉賓，標示者表示進入第一輪現場合唱，標示者表示俾歌手選中做演唱拍檔候選人同埋攞到同歌手單獨交流嘅機會，標示者表示單獨交流結束後俾歌手最終確定為演唱拍檔同進入一對一圓夢合唱環節，標示下劃線者表示呢位素人嘉賓係汪涵探訪到嘅受邀者，右上角嘅數字表示一對一圓夢合唱環節入面嘅出場順序；除特別註明外，優先演唱權係自動攞到。
### 第一期
* 錄製日期：2023年2月17號

### 第二期
* 錄製日期：2023年3月1號


:  A. 由兩組歌手一齊完成


### 第三期
* 錄製日期：2023年3月2號


:  A. 因故未到場


### 第四期
* 錄製日期：2023年3月15號

### 第五期
* 錄製日期：2023年3月16號

### 第六期
* 錄製日期：2023年3月29號


:  A. 遊戲結果係張棟樑隊贏，張棟樑揀第2個出場


### 第七期
* 錄製日期：2023年3月30號


:  A. 遊戲結果係汪蘇瀧隊贏，汪蘇瀧揀第2個出場


### 第八期
* 錄製日期：2023年4月13號

## 爭議
喺2023年2月24號播出嘅精編特別節目入面，由於受到「快樂方程式」代言事件嘅影響，導致除何炅以外嘅快樂家族其他四位成員都唔可以喺在湖南衛視出鏡，所以鑒客團成員李維嘉嘅正面鏡頭被全數刪除，或者用其他觀眾席鏡頭替換，只保留咗佢嘅原聲同埋少量遠景鏡頭。

針對呢季節目播出以嚟嘅劇本爭議，總導演王琴喺3月30號嘅微博探班直播入面予以否認，並表示節目主打真情實感，三位素人嘉賓需提前一日喺穿戴面具同斗篷嘅前提下同時同歌手進行一對一圓夢合唱環節嘅歌曲綵排。

## 收視率

|-
| 
| 
| 1.632
| 13.38
| 4
| 1.32
| 4.4
| 1
| 
|-
| 1
| 
| 1.773
| 
| 3
| 1.26
| 4.0
| 1
| 
|-
| 2
| 
| 2.104
| 15.95
| 3
| 
| 
| 1
| 
|-
| 3
| 
| 
| 13.07
| 3
| 1.36
| 4.6
| 1
| 
|-
| 4
| 
| 1.853
| 14.24
| 3
| 1.26
| 4.1
| 2
| 
|-
| 5
| 
| 2.263
| 21.96
| 2
| 1.39
| 4.6
| 1
| 
|-
| 6
| 
| 
| 
| 2
| 
| 
| 1
| 
|-
| 7
| 
| 2.230
| 19.10
| 3
| 1.28
| 4.02
| 1
| 
|-
| 8
| 
| 2.332
| 20.61
| 4
| 1.36
| 4.3
| 3
| 

## 註

## 參考

## 出面網頁
* 
* 《我想和你唱第四季》芒果TV官方頻道
* 《我想和你唱第四季》唱吧專題頁面
* 《我想和你唱第四季》全民K歌專題頁面

## 綜藝節目變遷
希伯來數字

**希伯來數字**指用希伯來字母當數字用，用法係用字母嘅數值砌你想表達嘅數出來，原理通常同中文一樣，由大砌到細（寫法就仍然係右到左），但係 15 同 16 就要避忌上帝嘅名（），所以寫 （九六）同 （九七），唔寫 （十五）同 （十六）。

如果有需要，字母可以重覆用，但係應該避免重覆用太多次，因為會好難睇得明。如果要寫一千或者以上，一千萬以下嘅數字，一般嘅做法係先寫有幾多千，再加撇（׳，geresh），再寫千位以下嘅部分。

希伯來數字最常見嘅用途喺用來寫日子，例如 5773（年）會寫成 ה׳תשעג（五千四百三百七十三）。聖經經文嘅章節號碼，印出來亦都係希伯來數字。

正常用嘅數值係爾啲：


## 註

## 攷

數字
類:數字
墳塚

**墳塚**（）係指喺一座墳墓上面堆起嘅一大嚿泥土，令到座墳墓望落似個細山丘噉，通常係用嚟葬一啲身份高貴嘅人。

喺古代，由歐洲至中東都成日見到墳塚，例如英格蘭就出名多墳塚遺跡。

## 睇埋
*《Beowulf》
十字聖號

**十字聖號**（）係基督教入面嘅一個神聖手勢。

## 睇埋

* 十字架
** 耶穌被釘十字架
* 禮拜儀式
* 聖儀
聖佐治同龍

（），又譯做**聖佐治屠龍**，係中世紀一個好出名嘅故仔，估計最早喺 6 世紀已經存在。

## 背景

個故仔以聖佐治做主角－相傳聖佐治係 3 世紀嗰陣羅馬帝國嘅一個士兵，佢因為唔肯放棄自己嘅基督教信仰而畀羅馬人處死，而佢嘅殉道令佢畀打後嘅基督徒封做聖人。

## 故仔
根據聖佐治同龍嘅傳說，當時喺利比亞有座城市受巨龍侵擾；隻巨龍日日都由城市度捉羊嚟食，而等到成座城啲羊都畀佢食嗮嗰陣，隻巨龍就開始食人，座城市嘅市民每日都焗住要犧牲一個生勾勾嘅人畀隻龍做祭品；佢哋有埋套制度，每日都會有方法揀個人做祭品；有一日，城主個女被揀中咗做祭品，聖佐治睇唔過眼，就用佢嘅長矛殺死巨龍；城主好感激，跟住就攞嗮一大拃金銀珠寶出嚟，想用呢啲金銀珠寶做禮物報答聖佐治；不過聖佐治拒絕，而且仲郁手將啲金銀珠寶送嗮畀城上面嘅窮人。

傳說仲話，啲人見到聖佐治咁勁品德又咁好，就冚唪唥都受洗同改信基督教。

## 睇埋
*惡龍
*屠龍
*白馬王子

## 攷
歪焚

**歪焚**（），又有叫**雙足龍**，係歐洲嘅一種傳說生物，尤其常見於 1700 年後不列顛群島嘅民間傳說同埋紋章。歪焚個樣望落好似龍，不過歪焚得兩隻腳同兩隻翼，唔似得龍噉傳統上有**四**隻腳同兩隻翼。

响現代嘅奇幻故仔當中，歪焚幾常見，不過成日都畀人描繪成係「同龍比起嚟低一等」噉嘅—虛構作品入面嘅歪焚往往冇龍咁大隻，法力冇咁強，而且智能亦冇咁高。

## 嗌法
歪焚响英文入面個名叫 （又有串做 ），英式讀音係  。

呢個音好接近，用呢個粵音嚟假借漢字嘅話就形成**歪焚**。

## 主要特性

典型嘅歪焚會
*似大隻、凶惡嘅爬蟲類；
*有兩隻翼同兩隻腳，有陣時會將兩隻翼當做前肢噉喺地面爬嚟爬去；
*通常冇乜智能可言，唔似得龍噉成日被描繪成有智能同識施展魔法；
*好多時有毒，而事實係歪焚喺中古英文入面個名 **wyver** 據講係衍生自拉丁文 **vīpera**（**毒蛇**噉解）嘅；
等等。

## 媒體作品

歪焚喺現代嘅奇幻作品當中成日出現，例如
*《龍與地下城》（D&D）：有用歪焚做其中一種怪獸；呢隻遊戲裏面啲歪焚係一種中級嘅怪獸，「唔係真正嘅龍」而且唔似得龍噉識由個口度噴火或者第啲噴第啲嘢；D&D 入面嗰啲歪焚仲有一條條好似蠍子噉有毒刺嘅尾。
*《魔法風雲會》（MtG）：MtG 呢隻集換式咭遊戲有用到 **drake** 做魔獸嘅一類—MtG 入面嗰啲 **drake** 外形上同典型嘅歪焚一樣咁滯，只不過係個名唔同咗噉解。
*《最終幻想系列》：呢個電子 RPG 系列不溜都有用開歪焚做常見嘅遊戲敵人，而《最終幻想 XVI》嘅主角做奴隸兵期間個外號就係叫做**歪焚**嘅。
*《魔獸爭霸系列》
*《魔物獵人系列》
呀噉。

## 睇埋
*奇幻橋段
## 註釋

## 攷

## 拎

*「我哋啲歪焚唔同㗎」 ，TV Tropes 講歪焚呢條橋段。
炸蟹角

**炸蟹角**係種美式唐餐常見嘅小食，類似炸雲吞，用雲吞皮包住忌廉芝士同仿蟹柳，摺成十字形炸熟。
華南電影工作者聯合會

**華南電影工作者聯合會**（**South China Film Industry Workers Union**，簡稱“華南影聯”）係一個親中派電影專業人員團體，前身係「華南電影工作者聯誼會」，1949年7月10號成立，同年更改成依家嘅名，亦係香港首個電影專業人員團體。創會初期只限於粵語片從業員，之後容納國語片範疇，最終擴大去到電視、電台、話劇同藝術攝影界。聯合會永久會址位於九龍城獅子石道。而家嘅會長係周驄。

## 政治參與
華南電影工作者聯合會屬於香港親中派嘅一份子，喺香港立法會體育、演藝、文化及出版界功能界別入面，華南影聯係界別入面「演藝界行業協會及本地持牌廣播機構」之一。喺2003年，華南影聯亦同工聯會合作，策劃同製作大型舞台劇《歲月的風采》，並得到當時唔同香港政府司局長、中國負責駐港事務同廣東省嘅官員支持。工聯會就呢次舞台劇發表嘅新聞稿，亦用上「老朋友」三個字形容華南影聯。

華南電影工作者聯合會曾經參與公開聯署支持北京未經諮詢或香港人同意，強行訂立嘅《港版國安法》。

## 參考
中式炒麪

**中式炒麪**係指唐餐入面嘅炒麪菜式，通常都會落埋菜蔬、肉、豆腐等等嘅配料一齊炒。
童貞瑪加利大

**童貞瑪加利大**（）係一位基督教聖人。

據講童貞瑪加利大生於 4 世紀初，佢因為唔肯放棄佢嘅基督教信仰而畀屋企人遂出家門，仲畀（當時成日迫害基督徒嘅）羅馬人酷刑對待同處死，佢對基督信仰嘅忠誠令基督教會後嚟將佢封做聖人。

## 傳說
根據《黃金傳說》（拉丁文：Legenda aurea）裏面嘅傳說，迫害瑪加利大嘅人將佢韞咗喺監牢入面，佢喺監房裏面遇到隻邪惡嘅龍，正當隻龍要攻擊瑪加利大之際，瑪加利大郁手做十字聖號（拉丁文：signum crucis），佢嘅信仰嘅力量令到隻龍即刻消失咗。

## 攷
黃金傳說 (書)

《**黃金傳說**》（）呢本拉丁文書源自13世紀，記錄咗一拃有關基督教聖人嘅事蹟。
腰果雞丁

**腰果雞丁**係種浙江菜菜式，用腰果同雞肉粒炒成。呢味菜式傳到美國出現一個變種，就係改用炸雞去整，呢種整法首先喺密蘇里州嘅春田出現，所以又叫**春田腰果雞**。
木樨肉

**木樨肉**（簡化字：**木須肉**）係種山東菜菜式，用豬肉片、雞蛋同木耳炒成，因為睇落似桂花（北話叫木樨），所以有呢個名。呢味菜式傳到美國，變咗類似北京填鴨食法，將餡同甜麵醬用薄餅夾埋一齊食。
Kitty Lai

**Kitty Lai**可以係：
* 黎美嫻（1966－），香港演員
* 黎寬怡（1994－），香港藝人，外號貓仔
炸蛋卷

**炸蛋卷**係種美式唐餐常見嘅小食，類似炸春卷，用麪皮包住生菜絲同豬肉碎，捲起炸熟。雖然叫「蛋卷」，但好多時都唔見有雞蛋成份。
曾子晴

**曾子晴**（Vivian Tsang Tsz Ching，）係香港網絡名人、節目主持人，亞洲電視前財經主播。

## 經歷
2015年5月，曾子晴喺樹仁大學新聞與傳播學系畢業後，就投身亞視新聞及公共事務部，並曾經主持新聞節目《理財博客》，喺亞視結束免費電視廣播後加入咗財經雜誌《炒股幫》，又曾經參與ViuTV節目《No Money No Talk》。

### 個人興趣
佢曾經喺接受訪問嘅時候透露，自己喜愛飼養爬蟲類動物，細細個已經養蜘蛛，又刻意執曱甴卵觀察孵化過程，近年就轉養盾臂龜同肥尾守宮。

## 爭議

### 自稱經濟日報理財版記者於新春活動逗利是
2024年新春，曾子晴被爆出自稱經濟日報理財版記者，喺未有受邀嘅情況下，試圖亂入地產團拜活動逗利是，不過被拒入場。及後多名財經記者爆料，曾子晴已經多次自稱記者「白撞」各大新春活動逗利是，一被公關質疑身份果陣，就改稱自己係「專欄作家」。後來喺2024年5月18日，有疑似係曾子晴真身的帳號「Chingbee0809 」嘗試喺維基百科刪除相關資訊，但俾眼利網民發現，並將將刪除內容重新喺維基百科內曝光。

### 對貓餵食有毒朱古力同雪糕被批評
2022年，曾子晴受南韓品牌賓格瑞邀請，宣傳朱古力甜筒，佢將5秒嘅影片到社交網站Instagram，但影片入面，就俾貓隻進食對貓可致命嘅朱古力，佢仲寫上 「朱古力同雪糕，對貓也是毒藥，但我的貓真的非常喜歡吃。」 ，惹來愛護動物組織同網民嘅批評。品牌之後表示唔知情，宣佈停止合作，又話唔容許有無辜小動物受到傷害。之後有媒體翻查佢嘅Facebook，話佢已經唔係第一次，喺2021年7月尾嗰陣，佢亦曾經上載一張餵貓吃「鐵觀音奶蓋珍珠雪條」嘅相片。

### 反送中運動期間涉嫌炒賣「我係香港人」字眼T恤
喺香港反送中運動期間，有香港設計師設計咗一款印有「我係香港人」字眼嘅T恤，以成本價50元供同路人訂購，但曾子晴其後被發現，抬高價格以100元轉手出售。曾更被踢爆本身立場親建制，但就扮本土派賣T恤，食兩家茶禮，俾網民批評「吃人血饅頭」。設計師表示佢「亳不知情」，又指曾子晴本身以50元成本價向她購買Tee恤，怒轟對方牟取私利。
### 加入「香港再出發大聯盟」被質疑政治立場
喺2020年5月，包括前兩名前特首董建華及梁振英在嘅多名重量級親北京派人士牽頭成立「香港再出發大聯盟」，曾子晴亦在其中，佢又喺網上話自己「做正確的事問心無愧」，榮幸同李嘉誠共事，但迅即被網民翻舊帳，指她曾喺反修例示威初期以高價賣「我係香港人」T恤，又曾參加2019年6月16號嘅反修例遊行，有網民質疑曾子晴現時加入建制聯盟是「假黃絲」，想討好兩邊立場嘅人。
### 代言捲入詐騙風波嘅JPEX加密貨幣交易所
佢曾經為JPEX加密貨幣交易所賣廣告，仲話JPEX「受到市場極大認可」，但JPEX加密貨幣交易所之前被揭發涉及詐騙，香港警察亦採取行動，拘捕林作、陳怡等相關人士。

## 演出

### 電視劇（ViuTV）
*2025年：《三命》飾 公立醫院護士

## 資料來源

子晴
理財博客

《**理財博客**》（），係由香港亞洲電視新聞部製作嘅財經節目。2007年8月27號起開始於本港台播出，取代同類型節目曾sir 28騷。《理財博客之即市錦囊》及《理財博客之投資多面睇》分別喺09:15-10:15同14:30-15:30播出。
蛋花湯

**蛋花湯**又叫**蛋花羹**，係用雞蛋做主要材料嘅湯，可以隨喜好再落其他配料，譬如粟米或者豆腐。
賓格瑞

**賓格瑞**（Binggrae）係一個韓國嘅食品餐飲品牌，喺1967年創立，以雪糕、乳酪、咖啡、零食餅乾同埋果味牛奶為主，其中香蕉牛奶被視為佢哋最受歡迎嘅產品之一，喺韓國以外唔少地方都有賣。

## 事件

### 同曾子晴合作宣傳朱古力甜筒爭議
喺香港，佢曾經同曾子晴合作宣傳朱古力甜筒，但佢將5秒嘅影片到社交網站Instagram，影片入面，就俾貓隻進食對貓可致命嘅朱古力，惹來愛護動物組織同網民嘅批評。賓格瑞之後表示唔知情，宣佈停止合作，又話唔容許有無辜小動物受到傷害。

## 官方網站

* 中國子公司官方網站
* 韓國官方網站

## 參考來源


類:食品公司
類:南韓公司
在觀塘下體現愛的故事

《**在觀塘下體現愛的故事**》係一套2021年由喱騷製作嘅電視劇，一共有8集，由 J.Arie、Renee（李蔓瑩）、Zain（黃智偉）、新德莉莉、李任燊、李穎琛、李綺雯、李駿碩、林師傑、林耀聲、梁浩邦、王宗堯、田蕊妮、程人富、莫竣名、譚杏藍、邵仲衡、陳樂妍、馮海鋭同麗英演出。內容講述喺觀塘塞人塞車情境下嘅愛情故事。

## 出面網頁
* 官方網站

## 參考來源
新德莉莉

**新德莉莉**（**New Dellily**，），暱稱**Lily**，原名**Pranali Gupta**，係印度裔香港女演員同YouTuber，喺YouTube不時會同觀眾分享印度文化嘅知識。

## 簡歷
新德莉莉係喺香港土生土長嘅印度人，喺香港知專設計學院國際時裝商務文學士畢業，之後做咗YouTuber。

## 演出

### 電視節目（ViuTV）
*2023年：《傾 of the World》常駐嘉賓
*2024年：《我哋都係香港人》第1-9集主持，第10集嘉賓

### 電影
* 2021年：《我的印度男友》飾 Krishna細妹

### 網劇
* 2021年：《在觀塘下體現愛的故事》

## 參考

## 出面網頁
*
*
藝起發光

**台灣藝起發光促進協會**（Arise and Shine Artists Association），簡稱**藝起發光**，係一個由台灣藝人組成，2012年成立嘅基督教社團，每年會固定舉辦「愛在四月天」演唱會活動。

## 起源
「藝起發光」嘅起源係2010年佳音教會邀集咗唔同教會嘅基督徒，喺國父紀念館舉辦咗「愛在四月天」演唱會，參與其中嘅藝人們深受感動，於是就想一切做一啲嘢，當時參與嘅人有黃國倫、寇乃馨、彭文正、李晶玉、宋逸民、陳維齡、宋達民、洪百榕、劉畊宏、王婉霏、何戎夫妻、李明依、紀寶如等。黃國倫擔任首任理事長。

## 組織
台灣藝起發光促進協會第三屆同工名單

* 榮譽理事長－孫越
* 理事長－宋逸民
* 秘書長－洪敬堯
* 常務理事－李明依、紀寶如
* 理事－宋達民、岑永康、洪榮良、陳維齡、陳璽恩、黃柏青、何戎
* 常務監事－彭文正
* 監事－倪子鈞、劉畊宏
* 核心同工－李晶玉、洪百榕、張珮珊、邱曉楓、Kelly、王婉霏

## 爭議

### 定位爭議
前成員黃國倫雖然係第一任理事長，但佢喺2012年就離開咗。喺2022年接受訪問嘅時候佢話，佢當時諗法係希望結合眾教會去做一啲社會公益嘅事，但有啲人就覺得應該只做教會佈道嘅事務。佢又話，「藝起發光」創始嘅時候只係個協會而唔係教會，兩者有極大差別，對於近兩年喺新聞形容「藝起發光」係教會，佢感到十分詫異，唔知幾時「藝起發光」成為咗教會。

### 小甜甜被家暴風波期間被指有管理問題、阻止受害者報警以及誹謗受害者
喺2022年12月，藝人小甜甜（張可昀）喺Facebook揭露自己被家暴，之後事件發醇，宋逸民夫婦同白家綺夫婦四人被指阻止小甜甜報警同驗傷，要小甜甜學會饒恕，宋逸民又被指對小甜甜破口大罵，但宋逸民否認。另一方面，宋逸民喺聲明稿入面指出小甜甜私生活有很大狀況，亦引爆一啲人指控教會有唔同管理問題，對教會嘅指控包括要求教友貸款、唔工作專心服事主、對入教會資格審查，踢唔鍾意嘅教友出教會兼且已讀不回、洗腦教友、用電話或當面破口大罵、限制教友嘅交友圈等。

## 資料來源
名店城

**名店城**（**The Palace Mall**）係香港九龍尖沙嘴舊時一間商場，喺梳士巴利道20號，1997年起好，2014年開始重建，2019年起好，做咗K11人文購物藝術館（K11 MUSEA）嘅其中一部份。發展商係新世界發展。
布烈遜

**羅拔．布烈遜**（Robert Bresson，）係一個法國導演。

## 生平
布烈遜拍電影前，讀過哲學，學過繪畫。佢1933年開始拍短片，第二次世界大戰期間畀納粹德軍捉咗去集中營18個月，回國後喺1943年拍咗《罪惡天使》，從此聲名大噪，畀人讚佢係天才作者導演。

## 作品
**長片**
*1943 罪惡天使 (Les Anges du péché)
*1945 布朗森林的情婦 (Les Dames du Bois de Boulogne)
*1951 鄉村牧師日記 (Journal d'un curé de campagne)
*1956 死囚逃生記 (Un condamné a mort s'est échappé)
*1959 扒手 (Pickpocket)
*1962 聖女貞德的審判 (Procès de Jeanne d'Arc)
*1966 驢子巴特薩 (Balthazar, at random)
*1967 慕雪德 (Mouchette)
*1969 溫柔女子 (Une femme douce)
*1971 一個夢者的四個晚上 (Quatre nuits d'un rêveur)
*1974 武士蘭西諾 (Lancelot du lac)
*1977 心魔 (Le Diable probablement)
*1983 錢 (L'Argent)

**短片**
*1934 獨裁者的三天 (Les affaires publiques)

## 攷

## 拎
Play It Again網頁羅拔布烈遜作品香港中文譯名
富山公眾殮房

**富山公眾殮房**（）係香港一個公眾殮房，位於沙田大圍悠安街十號，樓高三層，於1989年正式啟用，可以存放168具遺體。舊有嘅殮房大樓喺2023年1月7號起停用，由新界（沙田）法醫學大樓取代。

2008年傳出過富山公眾殮房爆滿，搞到遺體放地下嘅新聞，認為對死者大不敬。

## 附近
* 港鐵大圍站
* 富山火葬場

## 參考

## 出面網頁
* 中原地圖：富山公眾殮房
2023年土耳其-敍利亞地震

**2023年土耳其-敍利亞地震**係指2023年2月6號喺土耳其南部同敘利亞西部發生嘅地震，震級7.8級，59,259人死，121,704人傷，297人失蹤。

類:土耳其史
類:敘利亞史
類:2023年
龍宮

（，用漢字寫係）係日本嘅民間傳說講到、龍神居住嘅海底宮殿。

## 睇埋
*龍
聖經思高本

或者 ，又叫 （，簡稱**思高本**），係天主教嘅標準《聖經》中文譯本；喺1968年由香港嘅思高聖經學會出版。

雖然話係標準譯本，但係彌撒入面用嘅經文，其實同佢有少少出入。

## 經卷同縮寫

## 睇埋
*聖經和合本‎

## 拎
* 思高聖經網上版（淨得經文部分，排版同印刷版唔同）

## 攷
連蟲

（）係北歐同中歐一種傳說生物，有陣時畀人當做惡龍一種。

相傳呢種怪獸住喺森林裏面，形狀似一條好巨型嘅蛇；佢哋未必係邪惡嘅，良善嘅連蟲可能只係畀魔法變咗做怪獸嘅王子，但邪惡嗰啲連蟲會攻擊人同食人。

## 形象

## 睇埋
*Yggdrasil
*青蛙王子

## 攷
科技接受模型

（）係一套有關「啲人點樣接受科技產品」嘅理論模型。

根據 TAM，講到埋尾，一個人肯唔肯採用一件科技產品，都係取決於兩大因素：
***Perceived ease-of-use**（**PEOU**）－件科技產品「有幾易用」（睇埋易用度）；
***Perceived usefulness**（**PU**）－啲人覺得件產品幾有用（睇埋經濟價值）；

## 睇埋
*行為
*人機互動
*創新滲透
## 攷
韋納荷索

**華納．荷索**（Werner Herzog，）係一個德國電影導演、編劇、作家、演員、劇場導演。

## 作品
**劇情長片**
*1968 生命的訊息 (Signs of Life)
*1970 侏儒叛逆記 (Even Dwarfs Started Small)
*1972 天譴 (Aguirre, the Wrath of God)
*1974 卡斯伯侯沙之謎 (The Enigma of Kasper Hauser)
*1976 玻璃晶靈 (Heart of Grass)
*1977 史楚錫流浪記 (Stroszek)
*1979 吸血殭屍 (Nosferatu the Vampyre)
*1979 胡錫傳 (Woyzeck)
*1982 陸上行舟 (Fitzcarraldo)
*1984 綠蟻夢鄉 (Where the Green Arts Dream)
*1987 綠色眼鏡蛇 (Corba Verde)
*1991 Scream of Stone
*2001 Invincible
*2005 藍星人懷鄉曲 (The Wild Blue Yonder)
*2006 Rescue Dawn
*2009 Bad Lieutenant: Port of Call New Orleans
*2009 My Son, my son, what have ye done
*2015 Queen of the Desert
*2016 Salt and Fire
*2019 Family Romance, LLC

## 攷

## 拎
*Play It Again網頁荷索作品香港中文譯名
吳儀珠

**吳儀珠**，香港親中派基督教界人士，神召會元朗錦光堂牧師，基督教事工副學士，而家修讀緊神學學士課程。

## 經歷
佢喺2018年4月，獲按立為牧師。

## 政治立場
佢喺香港親中派人士，喺2019年中，正值香港反送中運動，香港各地都有示威活動，警察多次被揭發濫用暴力毆打示威者被批評，其中一次喺沙田，警察因為以困獸鬥方式圍堵離開現場嘅示威者，導致爆發激烈衝突，但吳儀珠就喺7月一次崇拜期間，公開批評教友分享當日示威者浴血受傷嘅片段，話咁樣係撕裂社會，並指責示威者，但對警察嘅行為隻字不提，又向台下持唔同意見嘅教友下逐客令，引起一啲會眾嘅不滿。

## 爭議
2019年，電玩界網絡紅人兼錦光堂教友甄偉業被揭發非禮教友，喺2020年12月28號被裁定罪成。不過，吳儀珠反而責難一啲轉載有關新聞嘅會眾，話佢哋「攔阻慕道者決志信主」。

## 參考
時光音樂會

**時光音樂會**可以係：
*《時光音樂會 1》：2021年湖南衛視音樂綜藝節目
*《時光音樂會 2》：2022年湖南衛視音樂綜藝節目
走佬小棋王

《**走佬小棋王**》（）係一套法國電影，2019年10月16號上畫。

## 演員表
*阿密亞薩 飾 Fahim Mohammad
*謝勒·狄柏度 飾 Sylvain Charpentier
*伊莎貝蘭蒂 飾 Mathilde

## 出面網頁
* Fahim on Twitter
*
屬領島

**屬領島**（）係澳洲昆士蘭州北岸嘅托雷斯海峽群島（Torres Strait Islands）入面嘅其中一個小島。 屬領島最為人熟悉嘅事係發生喺1770年。英國占士曲船長宣稱自己首次抵達澳洲雪梨後沿海線北上，嚟到依到島之後，舉行屬領升旗儀式，宣佈成個澳洲東岸成為英國屬地，稱為「新南威爾士」，而依個島亦因為咁而名命為「屬領島」。

依家，個島同時亦係屬領島國家公園嘅一部份。

## 歷史
### 英國占士曲船長首次登陸

上溯於古代嘅希臘同羅馬，已經有人估計有一片神秘嘅未知南方大陸（Terra Australis）等待被人發現。當時嘅推測認為，既然地球係球體，咁赤道以南亦應該有差唔多嘅陸地面積，先可以平衡到南北半球。所以一直以嚟，都有歐洲人想嘗試搵到依一片土地。

1606年，荷蘭航海家威廉．揚松（Willem Janszoon）抵達依家嘅澳洲昆士蘭約角半島，係歷史上首次有歐洲人登陸依家嘅澳洲。之後，相繼有唔同嘅荷蘭人前往澳洲探險，並命名為「新荷蘭」。但當時嘅歐洲人仲未知澳洲到底有幾大。

1768年，英國占士曲船長獲選帶領探險隊前往太平洋觀察研究一個稱為「金星凌日」嘅天文現象，希望獲取相關科學數據，從而計算出地球同太陽之間嘅距離。但喺佢出發離開英國之前，佢收到海軍部嘅密令，指示佢完成觀察金星凌日之後，繼續往南航行探險，嘗試去搵傳說中嘅南方大陸，而如果一旦發現合適作為開闢商埠嘅地點，要以英國國王之名宣告為屬地。但密令亦同時指明，如果當地有土著嘅話，就要得到土著嘅同意下先好屬領當地。

1770年4月，占士曲船長到達澳洲雪梨植物灣，成為第一個歐洲人抵達澳洲東面海岸。之後，占士曲船長沿住海岸線北上。同年8月22號晏晝4點，探險隊嚟到依個島登陸，占士曲船長就喺日落前舉行屬領升旗儀式，宣佈成個澳洲東岸成為英國屬地。占士曲船長嘅手稿係咁樣描述當時嘅情況：

#### 多重疑點惹爭議
占士曲船長對於自己喺1770年屬領澳洲東岸嘅描述一直都有唔少爭議。主要原因係因為船員對當日嘅描述同佢嘅講法有所出入。亦都係咁，有聲音質疑占士曲船長當日根本就冇舉行屬領儀式，成件事都係後尾編作出嚟。

以下係令人對占士曲船長嘅講法提出質疑嘅地方：

* 同船科學家 Joseph Banks 就1770年8月21號同22號所寫嘅日記內容入面，並冇記載任何關於曾經舉行過一場按道理非常重要嘅屬領儀式，但就有提及依家嘅屬領島，以及佢對島上原住民嘅觀察。另外，日記內容亦都顯示個島最初可能係稱為「通航小島 (Passage Isle)」，但後尾就變為屬領島。
* 雖然海軍部密令指示要得到土著同意先可以屬領當地，而且當地亦明顯有土著，但占士曲船長並冇提起土著嘅存在。
* 占士曲船長喺到達屬領島之前已經登陸過澳洲大陸五次，但佢同其他船員嘅日記都從來都冇提到舉行屬領儀式。
* 同船插畫家 Sydney Parkinson曾提及船長登上一座山，發現一個可以通航嘅海峽後升旗鳴槍，山下同船上嘅海軍陸戰隊亦鳴槍回應。

## 參考
新竹捷運

**新竹市大眾捷運系統**，簡稱**新竹捷運**，係新竹市所規劃既輕軌運輸系統，所以又被稱為**新竹輕軌**。係台灣一座最早喺1989年提出嘅大眾捷運系統，服務範圍廣及新竹市、新竹縣，當時叫做「新竹都會區大眾捷運系統」。後嚟因為各種因素而冇起到，只係優先推動咗六家線作為台鐵喺新竹縣市支線喺2011年通車啟用。

而捷運路網就喺2001年改規劃為輕軌運輸系統，最早只係新竹市規劃路網。之後新竹縣、新竹市、苗栗縣、竹科管理局曾經喺2007年聯合提出竹竹苗輕軌，但未進入細部規劃。後來範圍縮限至新竹縣市，喺2012年、2014年各提出過路網規劃。去到2020年又將範圍縮至新竹市，叫做「新竹市大眾捷運系統」，俗稱**大新竹輕軌計畫**，其中嘅**新竹環線輕軌**列入前瞻基礎建設計畫。同年新竹市計劃又將環線輕軌拆分為紅、藍、橘等線，並新增綠線，其中藍線交由新竹縣負責規劃辦理，新竹縣喺2022年路網規劃嗰陣再新增黃、淺藍、棕、紫等線。

類:臺灣鐵路
類:新竹
類:新竹縣
台中捷運

**臺中都會區大眾捷運系統**（），簡稱**臺中捷運**、**中捷**，係服務臺中都會區嘅大眾捷運系統，係臺灣中部第一個大眾捷運系統，由臺中捷運公司營運。規劃中嘅最終路網範圍涵蓋臺中市、彰化縣、南投縣，路線包括：營運緊嘅綠線，中央政府審查階段嘅中軸藍線、綠線延伸大坑同彰化、機場捷運（橘線） 、藍線延伸太平、大平霧線（紫線），以及規劃緊嘅中期路線崇德豐原線（紅線），遠期路線科工軸線（綠松線）、豐科軸線（黃線）。

## 註釋

## 參考資料

## 出面網頁

* 台中捷運股份有限公司-官方網站 
* 
* 臺中市公共運輸及捷運工程處全球資訊網 
* 臺中捷運烏日文心北屯線-臺北市政府捷運工程局
* 臺中捷運後續路網-臺北市政府捷運工程局
臺中機場捷運

**臺中機場捷運**係臺中捷運規劃緊嘅路線，前身係**臺中捷運橘線**、**雙港輕軌**。而家規劃路線起點設喺沙鹿區臺中國際機場，後大致向南行經大雅、西屯、北屯、北區、東區、南區、大里，終點設喺霧峰區中華民國立法院中部辦公室同臺灣省議會紀念園區附近，路線全長29.2公里，共設26座車站，總經費約1,185億元。而家臺中市政府交通局完成可行性研究，已送至中華民國交通部審查。
## 睇埋
*台中捷運藍線
*桃園機場捷運
*城市軌道交通系統
*機場聯絡軌道系統

## 註釋

## 參考資料

### 來源
*[臺中都會區大眾捷運系統路網檢討規劃構想](http://www.traffic.taichung.gov.tw/df_ufiles/c/臺中都會區大眾捷運系統路網檢討規劃構想(1).pdf) ，臺中市政府交通局 
*臺中都會區大眾捷運系統路網 ，臺中市政府交通局
*臺中都會區大眾捷運系統後續路網規劃工作執行計畫書(定稿本) ，臺中市政府交通局
*[臺中都會區大眾捷運系統後續路網橘線可行性研究](http://tcrt.taichung.gov.tw/df_ufiles/b/%E8%87%BA%E4%B8%AD%E9%83%BD%E6%9C%83%E5%8D%80%E5%A4%A7%E7%9C%BE%E6%8D%B7%E9%81%8B%E7%B3%BB%E7%B5%B1%E5%BE%8C%E7%BA%8C%E8%B7%AF%E7%B6%B2%E6%A9%98%E7%B7%9A%E5%8F%AF%E8%A1%8C%E6%80%A7%E7%A0%94%E7%A9%B6(1).pdf) ，臺中市政府交通局
*臺中都會區大眾捷運系統後續路網橘線可行性研究（2014年版） ，臺中市政府交通局
*臺中都會區大眾捷運系統後續路網橘線可行性研究（2014年版）交通部審查意見彙總表 ，臺中市政府交通局

## 出面網頁
*臺中市公共運輸及捷運工程處
基隆捷運

**基隆捷運**（）係臺灣臺北都會區規劃緊嘅中運量捷運系統，以服務基隆市、新北市汐止至臺北市南港之間嘅公共交通為主。前身係基隆市政府推動「基隆輕軌」計畫入面嘅「山線」，分為南港－八堵段與基隆－八堵段等兩個階段。2022年2月22號，行政院長蘇貞昌宣布基隆捷運南港八堵段計畫定案。
## 參考文獻
### 腳註

### 文獻
*張謙俊.捷運延伸基隆 建築師公會提2案 .中時電子報.2015-01-07
*2005年12月號《基隆市刊》「基隆輕軌路網 交通美景共賞」專題報導
*基隆台北桃園大眾運輸系統路線圖 (包含基隆輕軌) .新南極轉運站  痞客邦 
*張通榮拜會北市府　郝龍斌支持基隆蓋捷運.NOWnews 今日新聞網
*林 右 昌《改變基隆‧就是現在》 捷運通不通 張市長別唬弄! .yam天空部落
*基隆市完成海線捷運規劃，報請交通部核定.MyGoNews買購不動產新聞台
*謝莉慧. 郝龍斌：支持基隆蓋捷運 雙線串連.新頭殼 newtalk.2011-01-04
*俞肇福. 捷運延伸基隆 地方籲馬兌支票.自由電子報.2011-01-10
*YouTube - 20100603 捷運通不到基隆 藍議員轟馬政策跳票 馬英九要擴建松山機場 吳志揚開砲嗆馬（三立新聞） .yuhsi2000.2010-06-03
*YouTube - 20110206-公視晚間新聞-捷運汐止通百福 基北四萬通勤族殷盼 .公視新聞網.2011-02-06

## 外部連結
*基隆市都市再生策略計畫 
*交通部鐵道局 
*基隆市政府
臺中都會區鐵路高架捷運化計畫

**臺中都會區鐵路高架捷運化計畫**（簡稱**臺中鐵路高架捷運化**、**山線高架捷運化**，前身為「臺中市區鐵路地下化工程」）係由中華民國交通部鐵路改建工程局（而家交通部鐵道局）所規劃，計畫將現有臺中市嘅豐原至大慶間21.7公里嘅地面鐵路，改建為高架鐵路，總計設有十座高架車站，包括豐原、栗林、潭子、頭家厝、松竹、太原、精武、臺中、五權同埋大慶。另高架化南延去到烏日計畫而家評估緊，送緊去交通部審查。
## 車站
**臺中鐵路捷運化**嘅起點係豐原站以北1.9公里，終點係彰化站。除咗既有嘅豐原車站、潭子車站、太原車站、臺中車站、大慶車站改建或另建為高架站外，再增加五個區間通勤車站，分別係栗林車站、頭家厝車站、松竹車站、精武車站、五權車站。高架化後，臺中舊站原地保留為古蹟並配合週邊鐵道文化資產改為鐵道文化園區；臺中新站搬去成功路同新民街交叉路口附近（本來係臺鐵停車場，舊站西北側）。


File:豐原車站(高架車站).jpg|豐原車站高架化後嘅樣貌
File:潭子車站(高架車站).jpg|潭子車站高架化後嘅樣貌
File:太原車站(高架車站).jpg|太原車站高架化後嘅樣貌
File:New Taichung Station.jpg|台中車站高架化後嘅樣貌
File:大慶車站(高架車站).jpg|大慶車站高架化後嘅樣貌

## 睇埋
*臺中捷運
*臺鐵高架化
*臺鐵捷運化
*城市軌道交通系統

## 註釋

## 參考資料


## 出面網頁
*交通部鐵道局 
*計畫介紹- 鐵路建設- 臺中都會區鐵路高架捷運化計畫 - 交通部鐵道局
臺鐵捷運化

**臺鐵捷運化**係臺灣鐵路管理局改善西部幹線路段中短途運輸計畫嘅總稱，現時有12案施工或規劃緊。
## 概要
「捷運化」得名嘅由來，主要係為咗使向來以中、長程運輸為主嘅臺鐵，能仿效城市軌道運輸系統（即捷運）嘅3大短程運輸特點：車站密集、班次密集、票種單純。施工除咗臺鐵自辦外，同屬中華民國交通部嘅交通部鐵道局亦執行多項專案。臺鐵捷運化以沿線人口密度較高嘅西部幹線為主要計畫範圍，並將臺灣西半部劃分為北、中、南生活圈作為執行區段。納入新十大建設後，其下共分為11案。另外加上已經喺2001年動工嘅「臺鐵都會區捷運化暨區域鐵路先期建設計畫」，計目前12案進行緊。

計畫喺硬體方面有幾個目標：
*新增車站、路線，約2至3公里有1站。
*改建車站、改善路線品質或景觀等。
*增購新型電聯車：增加班次，以因應短程輸送密集化嘅需要。

遠期方面，票價上也計畫仿傚臺北捷運，區間列車起跳票價定為基本里程5公里／新台幣20元，之後每3.6至4公里增加5元，坐滿70公里嘅票價為110元，如繼續搭乘則依據增加嘅里程計者、車費。自強號將調高基本里程長度為20公里，票價為新台幣45元，超過20公里以上嘅運輸價格不變。
## 歷史

## 計畫
### 
註：新=新十大建設（2003-2008）、愛=愛台十二建設（2009-2016）、前=前瞻基礎建設計畫（2017-2024）

## 睇埋
* 臺鐵區間車
* 臺鐵立體化（高架化、地下化）
* 跨站式站房 - 各地捷運化案中大量採用的新式站房建築
* 區域鐵路、通勤鐵路、城市快鐵

## 參考資料

## 外部連結
*交通部鐵路改建工程局 
*交通部臺灣鐵路管理局-臺鐵都會區捷運化桃園段高架化建設計畫
*台鐵都會區捷運化暨區域鐵路先期建設計畫進度報告
*台鐵都會區捷運化暨區域鐵路後續建設計畫（基隆＝苗栗）進度報告
*交通部台灣鐵路管理局-臺鐵簡介-鐵路改善工程專案
*交通部業務概況－鐵路
幸福的小房間

《**幸福的小房間**》（）係日本漫畫家所創作嘅漫畫，之後被改篇做電視劇。
## 電視劇

### 主要角色
*幸：山田杏奈
*哥哥：
*形切診：戸塚純貴
*幸的父親：
*谷本香奈実：
*工藤：
*毛利：
*真希：
*宮島：（=LOVE）
*迫田：（=LOVE）
*幸的母親：雛形明子
*：

### 製作
*原作：（GANGAN pixiv）
*劇本：保木本真也
*音樂：
*導演：本田隆一、玉澤恭平
*製作人：飯田新（企劃）、山崎宏太、壁谷悌之、雜賀俊朗

## 參考資料

## 外部連結
* 幸福的小房間  - pixiv COMIC
* 幸福的小房間電視劇情報  - GANGAN pixiv
* 幸福的小房間（朝日放送電視官網） 
*
山田杏奈

**山田杏奈**（，）係日本女演員，埼玉縣出世，隸屬Amuse，身高159公分。
## 獎項
* 2019年
** 第41屆橫濱電影節最優秀新人獎（）
## 參考來源

### 注釋

## 外部連結
* 經紀公司個人介紹頁 
* 
*
臺鐵區間車、區間快車

**區間車**（）、**區間快車**（)，係臺灣鐵路管理局（臺鐵）自2006年11月1號起新增嘅車種。區間車原則為各站停車、區間快車就只係停靠部分車站。

列車票價依復興號嘅每公里1.46元新臺幣計收。而家行駛距離最長嘅區間快車係由潮州開往七堵嘅1006同埋1038次，全長429.9公里；其次係由彰化開往臺東嘅3005次，全長348.4公里。行駛距離最長嘅區間車係由新竹開往潮州嘅3157次，全長329.5公里；其次係由新營開往瑞芳嘅2164次，全長319.9公里。

區間車同時亦係目前臺鐵班次數最多嘅車種。
## 編組運用

## 攝影集

File:Pingtung Line Local Train in Fangliao.jpg|屏東線各站停車復興號，屏東線全線電氣化後停駛
File:TRA EMC412 in Dingpu Station 20070705.jpg|使用至2015年嘅EMU400型
File:TRA EMU502 leaving Dasi Station 20060630.jpg|EMU500型
File:加裝ITS系統後的EMU600型電聯車.jpg|EMU600型
File:TRA EMC701 at Sincheng Station 20070703.jpg|EMU700型
File:TRA-EMU800-2013-08-27-0003(車頭1).JPG|EMU800型
File:Hsinchu Bus Commercial Building and TRA EMU901 20210813.jpg|EMU900型
File:TRA DMC1015 at Cidu Station 20101025.jpg|45DR1000型
File:TRA DR2904 at Nanzhou Station 20160102.jpg|潮枋電氣化前曾使用嘅DR2900型及DR3000型
File:EMU400 & EMU700 & EMU800.jpg|橫跨不同世代的通勤電聯車EMU400型（左）、EMU700型（中）、EMU800型（右）
File:TRA DRC1019 & EMU525 at Platform 2, Ershui Station 20160801.jpg|45DR1000型柴油客車（左）與EMU500型（右）雖車型不同，但均作為區間車使用
File:EMU700 & EMU800 & EMU900 in South Shulin.jpg|EMU700型（左）、EMU800型（中）與EMU900型（右）為高鐵通車後台鐵陸續引進嘅通勤電聯車車型
|DR1000型File:TRA Local Train Taipei-Shulin half-price ticket 20130130.jpg|台鐵售票電腦發售嘅區間車半票


## 註釋

## 參考資料

### 相關文獻
* 
* 臺灣鐵路時刻表

類:臺灣鐵路
Chat It Out

《**Chat It Out**》係香港MakerVille製作嘅音樂訪談節目，由湯駿業同沈貞巧‎主持，2023年2月18號到5月27號逢禮拜六20:30—21:30喺香港電視娛樂ViuTV播。每集節目前段會請歌手嘉賓喺廠景分享自己嘅故仔同透過演繹歌曲抒發感受，而節目後段又會去外景訪問街頭演唱者同網絡歌手。

## 每集一覽

## 出面網頁
*ViuTV：Chat It Out

## 電視節目變遷
豆釘遊學團

《**豆釘遊學團**》（）係香港MakerVille製作嘅真人騷節目，由朱薰、鍾卓穎同許寶恆‎主持，2023年2月12號到4月23號逢禮拜日20:00—20:30喺香港電視娛樂ViuTV播。節目主持會帶幾個細路去唔同地方體驗工作。

## 參加者

## 每集一覽

## 節目調動
*2023年4月16號：由於19:30-22:45直播《第41屆香港電影金像獎頒獎典禮》，所以暫停播映。

## 註

## 出面網頁
*ViuTV：豆釘遊學團

## 電視節目變遷
斯柯達

**斯柯達**係一間捷克汽車製造商，成立於1925年。

該公司自1991年以來一直係福士汽車集團嘅一部分。
2007年FIFA世界冠軍球會盃

**2007年FIFA世界冠軍球會盃**係第4屆世界冠軍球會盃。最後意大利嘅AC米蘭捧盃。

## 賽事

## 參考


## 出面網頁
*
古羅斯文

**古羅斯文**（ | ），又叫**古斯文**（「挪威」個**挪**）或者**古諾斯文**，係喺 7 至 15 世紀期間存在喺斯堪的納維亞（大致相當今日嘅挪威、瑞典同丹麥等地）一帶嘅語言。古羅斯文係現今挪威文、瑞典文同丹麥文等北日耳曼語言嘅「語言祖先」，維京人就係講同寫古羅斯文嘅。

## 影響英文

古英文（Old English；現代英文嘅「語言祖先」，存在於 5 至 10 世紀）估計借咗大約 2,000 隻嚟自古羅斯文嘅字詞，當中仲有好多日常生活成日用嘅字詞，例如：

:
等等。

順帶一提，有語言學家認為，古英文查實係完全畀古羅斯文代替咗。但係，亦有學者反對呢個講法。

## 文獻紀錄

北歐神話（Norse mythology）相關嘅文獻傾向係以古羅斯文寫出嚟嘅。

例如《Hávamál》（）就係以古羅斯文寫嘅。《Hávamál》係古北歐信仰其中一本最重要嘅文獻，畀古北歐人認為係記載咗眾神之父奧丁（Odin）講嘅嘢，承載住奧丁嘅智慧。首詩有講到奧丁為咗贏取有神力嘅盧恩而將自己吊咗喺世界樹上，仲用自己支矛插傷自己：
:《Hávamál》詩節 139 大致粵譯：
:「我記得我係被吊咗 | 喺嗰樖大風嘅樹上，
:喺嗰度吊咗成足足九晚；
:支矛拮傷我， | 而我被奉獻（做祭品）
:畀奧丁，我自己（奉獻）畀我自己，
:喺嗰樖樹上面 | 嗰樖可能永遠冇人知佢啲根伸到去邊嘅樹。」
:－一般認為呢度講緊嗰樖樹係 Yggdrasil 。

## 睇埋
*日耳曼語言
*古英文

## 註解

## 引述
篇文引用咗以下呢啲文獻同網頁：
高先電影

**高先電影**（**Golden Scene**）係香港一間電影發行公司，1998年成立，嗰時因為同嘉禾娛樂（Golden Harvest）簽過合約，所以改個差唔多嘅名。公司早期業務集中喺電影發行，自2010年代開始亦開始投資本土電影（當中2020年嘅三套電影《金都》、《叔·叔》同《幻愛》更被譽為「高先三寶」）。佢亦喺2020年開設高先電影院，撈埋電影放映。

## 軼事
2013年香港電影金像獎，陳靜憑高先電影發行嘅《低俗喜劇》獲頒「最佳女配角」獎，上台嗰陣話「多謝Golden Scene」，但畀高登討論區嘅網友誤會「多謝高登先」，自此高先電影就多咗個花名叫「**高登先**」。

## 出面網頁
*高先電影
風再起時

《**風再起時**》（**Where The Wind Blows**），係2023年上畫嘅港產片，由郭富城同梁朝偉主演，翁子光執導。故仔用香港1970年代「四大探長」嘅事跡改編，許冠文憑呢套戲贏出第41屆香港電影金像獎最佳男配角。
Poe

**Poe**（全名Platform for Open Exploration）係美國Quora推出嘅一個流動應用程式，內置人工智能傾偈機械人，用戶可以提問或者畀一啲寫文任務，等機械人回覆。

Poe喺2023年2月推出嗰陣有三個傾偈機械人，包括OpenAI開發嘅Sage同Dragonfly，同埋獲Google注資嘅Anthropic開發嘅Claude。3月頭Poe引進建基喺GPT-3.5嘅ChatGPT，3月中隨OpenAI推出GPT-4，Poe引進GPT-4，同埋Anthropic嘅Claude+，不過呢兩隻機械人每日只可以免費用一次，想用多啲就要畀錢。

Poe程式目前有iOS、Android同網頁版。

## 使用情況
對大部份國家同地區嚟講，可以直接喺OpenAI網站用ChatGPT，Poe冇乜特別嘅賣點。但係由於香港係少數未獲OpenAI開放使用權嘅先進地方，所以吸引到唔少香港人用Poe體驗傾偈機械人嘅服務。

## 出面網頁
*Poe官方網站
*Poe - App Store
*Poe - Google Play
沙田站 (搞清楚)

**沙田站**可以係：
* 沙田站，港鐵鐵路站
* 沙田站 (玉林)
* 沙田站 (深圳)，深圳地鐵14號綫鐵路站
Quora

**Quora**係個美國網站，2009年成立，提供網上知識問答服務，類似香港曾經流行嘅Yahoo!知識+同中國大陸流行嘅知乎。

2023年，Quora推出一個叫Poe嘅流動應用程式，內置人工智能傾偈機械人，用戶可以提問或者畀一啲寫文任務，等機械人回覆。
Anthropic

**Anthropic**係美國一間研發人工智能嘅公司，2021年由OpenAI舊員工成立，2022年開始獲Google注資支持研發一個叫Claude嘅人工智能傾偈機械人，做咗OpenAI嘅最大競爭對手。
新烏日車站

**新烏日車站**位於臺灣臺中市烏日區，係臺灣鐵路管理局臺中線嘅鐵路車站，同高鐵台中站、臺中捷運綠線（烏日文心北屯線）共站，為三鐵共站車站。
## 車站周邊
* 高鐵台中站
* 捷運綠線高鐵台中站
*大肚溪
*筏子溪
*烏日國中
*高鐵特定區
*成功嶺營區
*：高鐵台中交流道
*臺中國際展覽館
*大台中國際會展中心

## 參考資料

## 外部連結

*交通部臺灣鐵路管理局 – 新烏日車站 

類:臺灣鐵路站
類:臺中
凝膠

**凝膠**（）係種介乎液體同固體之間嘅物料形態，可以軟亦可以硬，喺穩定狀態下冇流動性。

日常生活最常見嘅凝膠係髮膠。

## 睇埋
*氣凝膠（）
氣凝膠

**氣凝膠**（）係衍生自凝膠嘅物料形態，將凝膠嘅液體用氣體取代，整成密度好細嘅固體。
硬鋁

**硬鋁**（）係種鋁合金，加咗銅、錳同鎂，早期用喺飛船同飛機，之後亦發展到用喺單車。
膠囊藥丸

**膠囊藥丸**（）係藥嘅其中一種形式，將粉狀嘅藥用可食用嘅膠囊包住整成藥丸，服用嗰陣可以避免藥嘅苦味直接接觸條脷。有啲膠囊藥丸嘅膠囊會加少少甜味，叫**糖衣膠囊**。
日圓5算攻略（關西篇）

《**日圓5算攻略（關西篇）**》（，好好制作Youtube頻道用名《**日圓5算攻略 - 關西篇**》）係一套由好好制作製作嘅遊埠節目，由陳約臨主持，《日圓5算攻略（東京）》續作。節目由2023年2月13號到2月24號，逢禮拜一到五 21:00-21:25，喺香港奇妙電視有限公司嘅HOY TV首播。節目主持會介紹日本關西抵買抵食嘅地方。

## 每集一覽

## 註

## 出面網頁
*日圓5算攻略（關西篇）– 網上重溫 – HOY TV（免費電視77台）
*好好制作YouTube頻道：日圓5算攻略 - 關西篇
明新超市

**明新超市**係李德麟創立嘅超級市場，而家只有喺油麻地咸美頓街18號嘅分店，而沙田娛樂城嘅分店已經結業。

## 出面網頁
*明新超市
*明新超市Facebook
泡沫

**泡沫**，有時亦簡稱叫**泡**，係氣體分散喺液體或固體入面形成嘅物料形態，譬如倒啤酒落杯嗰陣，面頭會出現一層泡沫。

## 睇埋
*泡
*發泡膠
有種老闆娘

《**有種老闆娘**》（）係香港奇妙電視有限公司製作嘅資訊節目，訪問香港唔同老闆娘。節目由可宜主持，總共有兩輯：第一輯由2022年3月23號到4月12號，逢禮拜一到五 22:30-23:00，喺香港開電視首播；第二輯叫《**有種老闆娘 2**》，由2023年2月11號到5月27號，逢禮拜六 22:30-23:00，喺HOY TV首播。

## 每集一覽
### 第一輯

### 第二輯

## 節目調動
;第二輯
*2023年5月6號：由於直播《廣播九十五周年 十大中文金曲頒獎音樂會》，所以停播一次。

## 出面網頁
*有種老闆娘– 網上重溫 – HOY TV（免費電視77台）
*有種老闆娘 2– 網上重溫 – HOY TV（免費電視77台）
詩體誒達

《**詩體**》（） 係一系列好出名嘅古羅斯文詩歌，由多個唔同作者唔記名噉寫作嘅，記載咗好多北歐神話嘅故仔，提到（例如）眾神之父奧丁同埋神樹 Yggdrasil。

## 包括
*《女巫嘅預言》（Völuspá）
*《Hávamál》（；大致係**最高者所講嘅嘢**噉解，當中**最高者**係指緊奧丁）
*《Grímnismál》

## 睇埋
*北歐神話
散文誒達

《**散文**》（）係源自13世紀北歐（尤其係冰島）嘅文獻，記載咗好多有關北歐人信仰（例如北歐信仰當中嘅眾神之父奧丁同神樹 Yggdrasil）嘅資訊。

散文誒達廣泛噉畀人認為係北歐神話最重要最詳細嘅文獻。

## 睇埋
*北歐神話

類:中世紀
類:文獻
雅基·郭利斯馬基

**雅基·郭利斯馬基**（，）係一位芬蘭電影導演、製片、編劇同演員。

佢憑住淡定鏡頭、明快剪接，颯爽敘事、簡約構圖、黑色幽默，建構咗一套獨門冷峻精闢嘅電影語言，短小而精悍。明明嚴刻寫實，偏偏摻入奇詭夢幻；一片懷舊氛圍，又調出現代格調；謳歌團結互助、人間有情，又一併連消帶打，對冷漠社會與僵化制度嚟個尖刻嘲諷，如同一個又一個左翼民眾嘅童話故事。影評人家明話，郭氏啲戲大都少用傳統嘅「配樂」，音樂多嚟自故事場景，如留聲機、點唱機，或現場音樂；又話佢每每暗暗埋下時代寄語，如《落葉》戲裏嘅收音機有關俄烏戰爭報道，又例如《火柴廠女孩》中，女主角喺屋企睇電視見到電視新聞有關1989年天安門嘅消息，仲有「坦克人」嘅畫面。

## 作品
**劇情長片**
* 1983《》
* 1985《》
* 1986《》
* 1987《》
* 1988《》
* 1989《》
* 1989《Dirty Hands》（電視電影）
* 1990《》
* 1990《》
* 1992《》
* 1994《》
* 1994《》
* 1996《》
* 1999《》
* 2002《》
* 2006《》
* 2011《》
* 2017《》
* 2023 《》

## 攷

## 拎
*Play It Again網頁雅基郭利斯馬基作品香港中文譯名
賀三

**賀三**（）原名**賀三珊**，係中華人民共和國女歌手，喺四川廣元出世，浙江傳媒學院畢業。2021年8月13號參加節目《中國好聲音2021》，晉級全國五強，之後簽約寶麗金唱片。

## 作品一覽

* 2022年1月：《Party No.3三派對》
* 2023年4月：《假如愛有天意》(愛情劇《最食人間煙火色》主題曲)

## 參考來源
女巫嘅預言

《**女巫嘅預言**》（）係《Poetic Edda》當中最出名嘅詩歌，講到一位  同眾神之父奧丁（Odin）講嘢，期間講到世界誕生嘅過程、將來會發生嘅世界終結（諸神黃昏；Ragnarök）同埋世界終結咗之後嘅重生過程。

## 註釋

## 睇埋
*北歐神話
*諸神黃昏
烏德之泉

**烏德之泉**（） 係北歐神話講到嘅一個井，位於神樹 Yggdrasil 嘅底部。

## 睇埋
*Yggdrasil
Hávamál

《》（大致係**最高者所講嘅嘢**噉解，當中**最高者**係指緊北歐神話入面嘅眾神之父奧丁）係《Poetic Edda》嘅一部份，畀古代北歐人認為係奧丁講嘅嘢，承載住奧丁嘅智慧。

## 內容
首詩有講到奧丁為咗贏取有神力嘅盧恩，而將自己喺吊喺神樹 Yggdrasil 上面，仲用自己支矛插傷自己：
:《Hávamál》詩節 139：
:I ween that I hung | on the windy tree
:Hung there for nights full nine;
:With the spear I was wounded, | and offered I was
:To Othin, myself to myself,
:On the tree that none | may ever know
:What root beneath it runs.
:大致粵譯：「我記得我係被吊咗 | 喺嗰樖大風嘅樹上，
:喺嗰度吊咗成足足九晚；
:支矛拮傷我， | 而我被奉獻（做祭品）
:畀奧丁，我自己（奉獻）畀我自己，
:喺嗰樖樹上面 | 嗰樖可能永遠冇人知佢啲根伸到去邊嘅樹。」一般認為呢度講緊嗰樖樹係 Yggdrasil 。

## 睇埋
*北歐神話
*Yggdrasil

## 參考資料
Grímnismál

《》係《Poetic Edda》嘅一部份，講到眾神之父奧丁講解宇宙嘅結構係點，反映咗北歐神話入面嘅宇宙觀。

## 內容
有人指，呢首詩歌某啲部份講嘅嘢，彷彿好似 Yggdrasil 係一嚿有意識嘅物體噉；有唔少後世嘅人對此作出詮釋，認為神樹 Yggdrasil 係一個有心靈嘅存在體，識得思考同埋感受情緒。
:《Grímnismál》詩節 35 ：
:Yggdrasil's ash | great evil suffers,
:Far more than men do know;
:大致粵譯：「梣樹 Yggdrasil | 飽受莫大邪惡（或者痛苦）侵害。（股邪惡或者痛苦）遠遠大過人類所知。」

## 睇埋
*北歐神話
*Yggdrasil

## 參考資料
Vǫlva

（大致粵音假借：**華**，**華**）係古代日耳曼人民間迷信當中「能夠預知未來同用魔法嘅女人」，有陣時畀人當係「女巫」嘅同義詞。

## 睇埋
*Yggdrasil
*《女巫嘅預言》
詩節

**詩節**（）係一首詩歌當中若干句成一組嘅單位，通常節與節之間會隔一行以示分隔。

## 參考資料
哈哈音樂

**哈哈音樂**（Haha Music & Entertainment ）係星加坡一間音樂兼藝人管理公司，喺2012年成立。
## 旗下藝人
*陳昱璇
*林思彤 (星加坡)
*楊敏
## 出面網頁
*官方網站
*
王昱清

**王昱清**（）係星加坡華人演員，代表作品有《法醫X擋案第二部》、《我愛我家真情實錄》、《甘榜情》等

## 早年生涯
佢早年喺實惠中學（已經閉校）畢業。

## 家庭
佢繼子王勝宇都係演員。

## 參考
徐偉賢

**徐偉賢**（**Peco Chui**，）係香港男唱作人，亦係一名基督徒。

## 參考


## 外部連結
* 個人主頁：peco studio 賢樂館 
* 鄧子俊，(2004)，徐偉賢《演奏給》每一位演奏者，明報《談天說道》04年第40期。
*   生命天使教育中心：基督教香港信義會社會服務部：「熱愛」唱作人徐偉賢最新消息
*加拿大新時代電視節目《熒幕八爪娛》訪問徐偉賢
共融弦樂

《**共融弦樂**》（**Enharmonica**）係香港無綫電視製作嘅資訊性節目，由吳兆麟、林沚羿、布樂文主持，2022年11月12號至12月17號逢禮拜六19:30-20:00喺J2播出。節目介紹由殘疾人士組成嘅「香港共融樂團」入面嘅成員點樣追逐音樂夢想。

## 每集一覽

## 出面網頁
*共融弦樂 - 主頁 - tvb.com
年輪

**年輪**又叫做**生長輪**，係指樹幹隨住生長週期而形成一個個圈嘅結構，將樹幹打橫斬開可以清楚睇到。
年輪 (搞清楚)

**年輪**可以係指：
*年輪：生物學入面嘅生長輪，喺樹木入面比較常見
*張碧晨歌曲《年輪》，電視劇《花千骨》插曲
*石欣卉、林倛玉歌曲《年輪》，電視劇《絕世好工》插曲
烏日站 (台中捷運)

**烏日站**位於臺中市烏日區，係臺中捷運綠線（烏日文心北屯線）嘅捷運車站。可以由出口1經平等路步行約300m轉乘台鐵台中線烏日車站。
## 車站構造
*呢個站係高架車站，設有兩座側式月台，兩處出入口。車站主站體同出口2設於台鐵鐵道北側嘅建國路上，並以天橋橫跨台鐵鐵道喺南側嘅平等路設置出口1。
*目前係台中捷運路線高架車站入面，唯一大廳層位於月台層嘅更上層嘅車站(主要是南側要橫跨台鐵鐵道，且也已經靠近高鐵站區)

### 車站樓層

## 車站周邊
*臺鐵臺中線烏日車站（站外轉乘）
*烏日區公所
*烏日區衛生所
*臺中市烏日區烏日國民小學
*臺中市立烏日國民中學
*臺中市政府警察局烏日分局
*臺中市政府消防局第三大隊烏日分隊
*中華郵政臺中烏日郵局
*臺灣鐵路管理局台中工務段
*臺灣鐵路管理局工務養護總隊
*臺灣菸酒公司烏日啤酒廠
*烏日觀光夜市
*麻園頭溪溪濱公園
## 相片集

File:臺中捷運烏日站2015年2月工程.jpg|2015年2月工程狀態
File:臺中捷運G16站2017年10月工程.jpg|2017年10月工程情況
File:Taichung Metro Wuri Station.jpg|車站外觀
File:Taichung Metro Wuri Station Platform.jpg|月台


## 鄰近車站
; 現行營運模式

## 出面網頁

*捷運綠線(公開)
*烏日站（台中捷運股份有限公司） 

類:臺中捷運
土魷

**土魷**係曬乾咗嘅魷魚，當中細隻嘅又可以叫做**吊片**，粵菜入面通常用佢做蒸肉餅嘅配料。
秋山廣宣

**秋山廣宣**（，），又叫**陳日華**，係日本生意人、隱退rapper。

秋山廣宣喺香港九龍出世。佢阿爸陳中行係香港人。阿媽真智子係日本人，2010年嗰陣係日本創價學會「支部副婦人部長」。所以佢另外個名叫「日華」。

因為佢阿爸嘅工作關係，佢10歲嗰陣搬咗去日本，喺福島縣讀中學。喺創價高中畢業之後，1999年8月，佢去咗美國紐約讀大學。

2015年，佢創辦Inforich公司，做出租流動充電器嘅生意。

## 參考

## 出邊網頁

*
五仁月餅

**五仁月餅**係五仁餡嘅月餅，通常包含合桃仁、欖仁、瓜子、芝麻同杏仁。

## 參考
電郵客戶端

**電郵客戶端**（，簡稱 **MUA**），通常即係一般講嘅**電郵軟件**，係指電郵系統入面以用家名義收發電郵，扮演 ｢代理人｣（）角色嘅部分；換句話講即係用家同電郵系統之間嘅介面。

雖然電郵客戶端通常指電郵軟件，但係其實唔一定，例如佢可以嵌咗入其他嘅應用程式入便；其他例如 Hotmail 等等嘅網上電郵亦都係一種電郵客戶端。

｢電郵客戶端｣ 嘅叫法來自 X.400 標準，喺標準入面淨係叫做 ｢客戶端｣（，UA），喺 X.400 嘅框架入面，兩個行唔同標準嘅電郵系統中間需要一種叫 ｢閘門｣（）嘅伺服器做轉換，因為概念上要用發信人名義用第個標準將封電郵再發一次，概念上亦都算做一種客戶端。

## 攷
中鐵綫

**中鐵綫**（）係香港特別行政區政府喺《2022年度香港行政長官施政報告》入面所提議嘅鐵路發展項目，由元朗錦田途經上葵涌連接九龍塘，以紓緩同埋北環綫未來北部都會區人口增長嘅運輸壓力。中鐵綫個名係因為位處同原嘅路段之間。

## 走綫
初部建議由錦上路出發，經過一直未有鐵路覆蓋嘅上葵涌，再穿過金山直接接駁九龍塘。消息話呢條綫唔會同交匯，沿途亦只設小量中途站，目的係希望新界居民可以喺短時間往返市區，喺上葵涌或設兩個中途站。

當局亦計劃喺九龍塘嘅公園或空地興建「中鐵綫」嘅九龍塘站，而又一城隔離嘅歌和老街公園就係其中一個選址，將來亦會興建地下通道接駁原有嘅鐵路車站建築。

由於香港政府早前已要求港鐵就北環綫南延可行性作研究，顧問公司報告亦話南延走綫可行，所以上述走綫極有可能屬於北環綫嘅南延部分，而唔係獨立成綫。

## 參考資料
莫斯科大公國

**莫斯科大公國**係俄羅斯喺1283年到1547年嘅政權，最初只係欽察汗國一個附庸國管治莫斯科，但佢領土逐漸擴張，1480年推翻欽察汗國統治，1547年伊凡四世自任沙皇改國號做俄羅斯沙皇國。
人心博人心

《**人心博人心**》係喺1957年嘅一部粵語片，由蔣偉光執導，何非凡、白雪仙主演。

## 情節
故事講羅志偉同劉麗娥係一對戀人，但係劉麗娥又冇同羅志偉講自己係有錢女，怕羅志偉係為咗自己屋企有錢，劉麗娥老竇就認為羅志偉係貪佢有錢。後來兩個人發生誤會，好彩誤會冰釋，劉麗娥老竇終於相信羅志偉。

## 演員陣容
夢想程式

《**夢想程式**》（），係星加坡新傳媒私人有限公司製作嘅科技題材時裝劇，由陳羅密歐、白薇秀、陳泂江領銜主演，並由馮偉衷、姚彣隆聯合演出。

## 播出時間

### 首播

## 獎項

## 電視節目變遷
香港之友

**香港之友**（英文：**Friends of Hong Kong**；簡稱：**FOHK**）係個喺香港傍英國撈政治嘅組織，可能由**陳世德**傍陳宇軒（真名粵音）創立，已經宣佈停止運作。渠嘅言論傍行動多數圍繞反送中運動，其中牽涉曾志健及傍渠有關嘅人嗰尐最為矚目；同民主黨傍升旗易得道合作過，分別與前者分道揚鑣及與後者反目成仇。

## 事
曾志健、馮清華、王愷銘、黃竣賢傍葉豪於2022年7月13號被捕之後無幾耐，升旗易得道大鬧香港之友係詐騙集團，話自己亦深受其害；對方否認；亦有外界評論指兩者一擔擔。

有小道消息指，陳世德於2023年1月29號喺倫敦街頭俾幾個毋知乜嘢來頭嘅男人打到暈徂。升旗易得道對此慶幸，聲明該襲擊同自己無關，並推測郁手者係俾渠掠徂水嘅苦主，而非企喺中共嗰邊嘅人；大肥看天下轉述此事時，黃國聰聲稱陳世德曾經對自己信口雌黃，欲行不軌，又斷定渠幫蔡明達做過毋少邋遢嘢，後來由於分贓毋匀而擘面。

## 註

## 考

## 呤
* Friends of Hong Kong - Home | Facebook
類:香港政治
香港家庭計劃指導會

**香港家庭計劃指導會**（，簡稱**家計會**或**FPAHK**），係香港一間志願機構，致力為香港人提倡、推廣、提供關於性同生殖健康方面嘅資訊、教育、醫療、輔導服務。

## 策略
*在家庭計劃同「性與生殖健康」方面，為唔同年齡嘅男女提供優質整合保健同輔導服務。
*向青少年推行家庭生活教育同性教育，並為家長同專業人士提供有關培訓。
*就「性與生殖健康」、家庭計劃、家庭健康、青少年與性、最新避孕方法同其他有關範疇加強進行研究工作。
*同社區伙伴合作，協力推動建立健康、快樂同和諧嘅家庭。
*同政府、國際家庭計劃組織、其他香港同海外團體合作，推廣「計劃生育、克盡親職」同「性與生殖健康」。
*透過發展資源、審慎理財、以果效為本嘅服務，定期檢討營運，確保達至具成本效益嘅持續發展。

## 外部連結
;網頁
*香港家庭計劃指導會網頁
*家計會性教育網頁
*家計會婦女會網頁 

;社交媒體
*Facebook
**
**
**
*Instagram
**
**
*YouTube
**
*WeChat
**家計會青少年服務
真探

**真探**可以指：
*無間警探，美國HBO犯罪電視劇
*真探 (星加坡電視劇)，新加坡推理電視劇
咳神

**咳神**係漫畫家盧熾剛筆下嘅一個漫畫人物。

咳神又叫做怪叔叔，係一個性格既自悲又自大，為人悲觀，周圍放負嘅漫畫人物。
Q小子

**Q小子是**香港漫畫家馬星原筆下的一個漫畫人物。

白貓Q小子是《白貓黑貓》漫畫系列的主角。充滿好奇心，,凡事會尋根究底。然而更多的時候是不懂裝懂，雖然經常製造笑料，實是小事糊塗,，大事精明的傢伙。他熱愛冒險，喜歡挑戰各種新事物。他也樂於幫助他人，看到需要幫助的人，總會挺身而出。

Q小子的名字取自 Q for Question，另一個主角黑貓A博士（A for Answer）就博學多才，一問一答成為最佳拍檔。

《白貓黑貓》是馬星原於2004年同香港作家方舒眉合作創作的漫畫系列，屬於知識型漫畫，很受小朋友歡迎。
刀無敵

**刀無敵**係香港漫畫家馮志明喺1995年筆下嘅一個漫畫人物。

刀無敵係香港武俠漫畫《霸刀》嘅主角，江湖中排行第一，霸刀係佢用嘅武器，所以佢外號叫「霸刀無敵」。
鳳無雙

**鳳無雙**係古裝武俠漫畫《絕世無雙》嘅主角，《絕世無雙》係講南宋末年，鳳無雙同一班江湖人士共同抗元嘅故事。

《絕世無雙》係香港漫畫家何志文創作嘅一個漫畫系列。
老少女

**老少女**係香港漫畫家Stella So筆下嘅一個漫畫人物。

**老少女**係香港女性漫畫《老少女基地》嘅主角，年齡係少女同熟女之間，個人都幾dry，因為一直都遇唔到啱嘅單身男仔。
唐克爾伏奧爾特

**唐克爾伏奧爾特**係一間荷蘭汽車製造商，生產手工製嘅超輕量車輛。

1996年起該公司嘅車改配由奧迪生產嘅引擎，奧迪係專門生產高性能嘅跑車。
真探 (星加坡電視劇)

《**真探**》（英文：），新加坡新傳媒私人有限公司時裝警匪電視劇，由林慧玲、陳泂江、陳漢瑋及福地祐介領銜主演，黃光榮監製。
## 參考來源


類:星加坡電視劇
類:2016年電視劇
龍神

**龍神**係香港漫畫家邱福龍1992年筆下嘅一個漫畫人物。

龍神係香港漫畫《龍臣》嘅主角，係天地四維之一，負責保護法器定天儀嘅天界神將。
何天嵐

**何天嵐**（，），係香港女模特兒同演員，2023年加盟古天樂嘅，成為旗下電影演員，由兩間公司共同管理。2022曾俾人提名入咗入圍美國網站 TC Candler 嘅「全球百大美女」（The 100 Most Beautiful Faces）選舉。曾於喺多部MV作品、網劇做女主角，亦曾經喺新城電台節目《Girls' 傾》做節目主持。

## 簡歷
何天嵐喺香港出世。2020年開始加入臻世娛樂。2023年開始加入古天樂嘅，成為旗下電影演員。

## 演出
### 電視節目（[[ViuTV]]）
*2023年：《晚吹：總有一瓣喺左近》第273集嘉賓

### 電視節目（[[HOY TV]]）
*2024年：《快閃·泰日韓》第1-5集嘉賓

### 新城電台
*2022年：新城電台節目《Girls' 傾》節目主持

### 音樂錄像
*2023年：謝高晉《白羊男孩的情書》
*2022年：謝高晉《謝絕關心》
*2022年：謝高晉《生死決》
*2022年：謝高晉《一對受害人》

### 網劇
*2023年：《千金難買GUNDAM控》
*2022年：《5大男朋友出軌徵兆》

### 雜誌

*2023年：《**[https://menclub.hk/menclubgirl/31080 【MenClub Girl】不做花瓶 - Wren Ho 何天嵐]**》

## 參考

## 出面網頁
*
*
王小虎

**王小虎**係香港最長壽漫畫《龍虎門》嘅主角，佢同佢亞哥王小龍、朋友石黑龍建立龍虎門武館，「弦揚國術，儆惡懲奸」。

《龍虎門》係漫畫家黃玉郎嘅成名作。
黃家灝

**黃家灝**（，藝名：**KC**，），係香港男舞蹈員同排舞師，2023年《全民造星V》嘅亞軍，賽後做咗MakerVille合約男藝員。 KC 曾於8月出席記者會時被指向MIRROR成員Anson Lo擺出疑似藐爆表情 ，疑被雪藏。

## 簡介
黃家灝由讀中學開始學舞，之後仲全身投入鑽研舞藝，仲出國參賽同受訓，與女朋友楊安妮同其他朋友組成咗Yakiniku舞團。但佢原先去日本受訓嘅計劃受疫情影響中斷咗，加上之前女朋友參與《全民造星IV》嗰陣佢做過軍師，搞到佢都報名試下參加《全民造星V》。

喺《全民造星V》播映前期，因為他個編號99同第一屆冠軍姜濤一樣，加上佢喺主題曲MV、公開演出同宣傳照入面表現突出，畀一啲媒體叫做「姜濤接班人」。佢經歷咗五輪比賽後成功入到十強，喺總決賽入面同楊安妮合作跳唱原創歌曲《Wake It Up》，第二輪自選項目就揀咗表演個人舞蹈，最終喺評審評分入面拎第1、觀眾投票拎第3，最後攞到亞軍。

另外，佢同楊安妮都係跳舞老師同排舞師，而佢兩個都教過男子組合P1X3L跳舞、幫佢哋排過舞。

黃家灝喺2023年9月頭嘅時候畀記者訪問，透露嗰陣仲未同ViuTV簽約，亦話佢未來希望向成為「舞王」嘅方向發展。2023年10月，黃家灝喺《ViuTV 2024》節目巡禮出場，同時公布佢已經同ViuTV簽約做佢哋旗下藝人。

MakerVille喺2024年2月29號安排黃家灝同田曜誠以期間限定組合「KC & Tsoul」推出跳舞MV《GET SILLY》。

### 個人生活
黃家灝曾經係MakerVille女藝人楊安妮嘅男朋友，喺佢參加《全民造星IV》嗰陣做佢軍師，幫佢排舞同伴舞，到2024年傳出佢哋已經分手結束6年情。 KC 曾於 2025 年生日時在 IG 上發佈與疑似現女友 Trista 嘅親密放閃。https://hk.news.yahoo.com/%E3%80%8A%E9%80%A0%E6%98%9Fv%E3%80%8Bkc%E9%BB%83%E5%AE%B6%E7%81%9D%E8%83%8Cwinwin%E5%81%B7%E9%A3%9F%E5%88%86%E6%89%8B-%E7%94%9F%E6%97%A5%E7%96%91%E7%88%86%E6%96%B0%E6%88%80%E6%83%85%E6%BB%BF%E8%87%89%E5%94%87%E5%8D%B0-%E6%8F%AD%E6%96%B0%E6%AD%A1%E5%90%8C%E6%98%AF%E8%88%9E%E8%80%85-113527079.html

黃家灝嘅偶像係香港網絡紅人林慧韡（達哥），佢喺《全民造星V》99強嘅自選項目，就係用達哥讀嘅潮文嚟創作舞蹈。

## 演出

### 《[[全民造星V]]》（2023）

2023年，黃家灝參加ViuTV嘅選秀節目《全民造星V》，參賽號碼係99，佢嘅參賽過程列喺下面。

### 電視節目（[[ViuTV]]）
*2023年：《男女自然觀察學會》 第44、45集嘉賓主持
*2023年：《全民造星V澳門篇》演出
*2023年：《全民造星V Summer Live 2023》演出
*2024年：《沖繩任你點》主持
*2024年：《美麗40路》第一階段評判

### MV
*2021年：楊樂文、江𤒹生《虎道門》
*2021年：盧瀚霆《Megahit》，《Megahit（dance version）》
*2022年：姜濤《鏡中鏡》
*2022年：許廷鏗、楊安妮《假面具》
*2023年：梁式昕 《STAY》
*2023年：楊安妮 《SENSEI》
*2023年：楊安妮 《throw away 》
*2023年：楊安妮 《9SHAKE feat Cotaboii》
*2024年：楊安妮 《星之形》

## 註

## 參考

## 出面網頁
* 
* KC & Winwin YouTube Channel
* 全民造星V參賽者介紹 - 黃家灝(KC) 
*MakerVille - 黃家灝
步驚雲

**步驚雲**係香港漫畫《風雲》嘅其中一個主角，佢綽號「不哭死神」，為人孤傲不羣。

《風雲》係漫畫家馬榮成繼《中華英雄》之後嘅暢銷作品，故事講述步驚雲同師兄弟「風中之神」聶風嘅江湖恩怨，悍衛江湖正道嘅故事。
許樂

**許樂**係香港漫畫《百分百感覺》嘅男主角，為人專一，女角Cherie係佢心目中嘅女神。

《百分百感覺》係漫畫家劉雲傑嘅作品，2008年獲得日本外務省頒發「國際漫畫獎 – 最優秀獎」。
海虎 (漫畫角色)

**海虎**係香港漫畫《海虎》嘅主要角色，真名**白軍浪**，外號「海虎」，係一個擁有磁場能力嘅異能者，為報父仇而同邪惡嘅藍夢組織對抗。

《海虎》係漫畫家溫日良（筆名肥良）嘅作品，曾經被評為最佳漫畫。
南宮問天

**南宮問天**係香港武俠漫畫《神兵玄奇》嘅主角，曾經係武林盟主，擁有鳳皇之心，守護神州大地。

《神兵玄奇》故事環繞十大天神兵，係一本以兵器用主題同加入神話元素嘅漫畫，由漫畫家黃玉郎主筆。
KC

**KC**可以係：
*平衡常數（Kc）
*香港英皇書院（King's College）
*人物嘅簡稱
**陳家強，香港前財經事務及庫務局局長
**鄔嘉駿，香港男藝人
**黃家灝，香港男舞蹈員
陳洛軍

**陳洛軍**係香港漫畫家司徒劍僑作品《九龍城寨》嘅主角。

故事係講陳洛軍為咗逃避追殺，匿埋喺三山五嶽、龍蛇混集嘅九龍城寨，因此發生嘅友情故事。

2014年，司徒劍僑憑住《九龍城寨》贏到第七屆日本國際漫畫獎。
阿狗

**阿狗**（武庚）係香港漫畫《封神紀》嘅主角，生於商周之際，老竇紂王，阿媽妲己，係人同神族所生，對當時神族欺壓人類深感不平。

《封神紀》係漫畫家鄭建和作品之一，用《封神演義》做背景。此外，鄭建和嘅作品重有《火龍》、《魔神傳》、《風林火山》、《暴拳凶星》、《武神鳳凰》、《殺道行者》、《野狼與瑪莉》等等。
特務K (搞清楚)

**特務K**可以係指：

*特務K，香港2000年一本漫畫嘅角色。
*特務K (電影)，韓國2013年嘅一喜劇諜報片。
和解在後

《**和解在後**》（英文：***Beyond the Common Ground***）係香港MakerVille製作嘅電視劇，由趙善恆、蘇雅琳、谷德昭、梁祖堯、李敏、岑珈其、袁綺雯、何洛瑤主演。套劇喺2023年3月27號到4月14號逢禮拜一到五21:30-22:30喺香港電視娛樂ViuTV首播。製作特輯《和解在後：預約面談》喺3月25號禮拜六晚21:30-22:00播。

## 角色
### 主要角色
*趙善恆 飾 葉志凡（Sheldon）
*蘇雅琳 飾 方圓（Emily）
*谷德昭 飾 莊易
*梁祖堯 飾 何建忠（Cliff）
*李敏 飾 利永麗（Amber）
*岑珈其 飾 鍾信立
*袁綺雯 飾 馬陳佩美（Jenny）
*何洛瑤 飾 高善雯（Coco）

### 固定角色
*柯煒林 飾 Oscar
*袁富華 飾 葉廣生
*程人富 飾 保安Wilson
*豬文@好青年荼毒室 飾 牛精
*白水@好青年荼毒室 飾 阿火
*李四@好青年荼毒室 飾 阿二
*孫詠軒 飾 區煒明（明仔）
*鄭蓓娜 飾 方圓阿媽
*陳翀 飾 馬陳佩美老公
*熊倬樂 飾 馬陳佩美個仔

### 案件角色
#### 漏水案（第1集）
*尹光 飾 潘力
*黃溢濠 飾 陸生
*楊嘉欣 飾 陸太
*林泳淘 飾 談多多

#### 戒指損壞案（第1集）
*薛國斌 飾 波叔
*方志駒 飾 陸生

#### 清潔工工傷同施襲案（第2、5、6集）
*許淑華 飾 胡月好
*何日華 飾 楊協華（第2集）
*計祥龍 飾 炳叔（第2集）
*王維 飾 盧律師（Jeff）（第5集）
*李昭南 飾 錢懿婷（Andrea）（第5集）
*吳智杰 飾 George（第6集）

#### 脫毛燒傷案（第2-3集）
*許寶恆 飾 姚小姐
*連小喬 飾 美容院公關（第2集）

#### 遊戲公司分家案（第3集）
*葉冠英 飾 陳高（Alan）、陳世（Ian）
*鄧月平 飾 陳世嘅太太
*陳濬樺 飾 Macy
*陳昭煊 飾 遊戲平台KOL

#### 家長投訴音樂導師案（第3集）
*趙頌茹 飾 梁太
*曾頌珊 飾 音樂導師
#### 送餐延誤案（第4集）
*楊偉倫 飾 陳應傑（Sam）
*黃智偉 飾 Zahir（四喜）
*謝衍鋒 飾 李魯鵬
*許賢 飾 交通督導員

#### 學員投訴音樂學校案（第4集）
*潘紹聰 飾 小軍
*華積士飾 Andy Buttar

#### 7年前廚師工傷案（第6集）
*張滿源 飾 馬志強
*強尼 飾 羅錦華（Barry）
*彭珮嵐 飾 馬太

#### 吹氣公仔被侵犯案（第7集）
*周祉君 飾 David1314
*馬俊怡 飾 劉翠華（Aragaki）
*司徒夾帶 飾 中學老師李Sir
*鄭家傑 飾 中學生軒仔
*黃泓祖 飾 中學生岑珈其
*林山立 飾 中學生胡芷同
*薑檸樂 飾 「遊樂天地」員工
*倪安慈 飾 戀愛講座主持

#### 貿易公司遺產案（第7集）
*蔡思韵 飾 方太
*黃素歡 飾 貿易公司股東
*譚汝康 飾 貿易公司股東

#### 時裝公司前員工索償案（第8集）
*顧定軒 飾 German
*陳俞希 飾 Lisa
*林堡熙 飾 Chris
*王慶南 飾 心畫園波比
*鄭律韻 飾 李小姐
*周國賢 飾 周天仁
*張嘉欣 飾 泳池模特兒

#### 阻止父母離婚（第9集）
*黃奕晨 飾 區生
*秦楚瀅 飾 區太
*孫詠軒 飾 區煒明（明仔）

#### 狗仔撫養權案（第10集）
*王頌茵 飾 Jeana
*戴玉麒 飾 石生
*陳澄騫 飾 Jeana阿媽

#### 紙扎舖爭產案（第10-11集）
*陳子豐 飾 歐陽志華
*練美娟 飾 歐陽寶芳
*何穎璇 飾 歐陽寶雯
*曾贊學 飾 歐陽信庭

#### 相約自殺倖存者同死者阿媽嘅調解（第11-12集）
*李麗珍 飾 莊太
*廖子妤 飾 郭浩琳
*李玗蓁 飾 莊梓彤

#### 投訴「生命樹」導師案（第11-12集）
*譚杏藍 飾 Nova
*廖偉樂 飾 楊仔
*葉淑儀 飾 楊太

#### 金魚街誹謗同殺魚案（第13-15集）
*張松枝 飾 文叔
*駱振偉 飾 樂子匡
*鄭家傑 飾 文駿軒
*張同祖 飾 施總
*吳雲甫 飾 Tom Leung
*林泳淘 飾 談多多

### 其他角色
*余達志 飾 張律師（第5集）
*孫立基 飾 大學法律系院長（第5集）
*劉偉恒 飾 文教授（第5集）

## 每集一覽

## 軼事
*呢套劇嘅導演趙善恆係第一次拍電視劇。

## 出面網頁
*ViuTV：和解在後
*ViuTV：和解在後：預約面談
* MakerVille：和解在後

## 電視節目變遷
冰上火花

《**冰上火花**》（英文：***SPARKS***）係香港MakerVille製作嘅電視劇，由陳卓賢、張芷澄、林愷鈴、江𤒹生、沈貞巧、楊樂文、黃奕晨、朱鑑然、黃溢濠、林家熙、馬檇鏗、王智騫、郭爾君、袁富華主演，用冰球做主題。套劇喺2023年10月30號到11月24號逢禮拜一到五21:30 - 22:30喺ViuTV播出。

## 角色
### 主要角色
*陳卓賢 飾 林千帆
*張芷澄 飾 鍾泳澄（阿豆）
*林愷鈴 飾 余悅（阿Yu）（徐綽恩 飾童年）
*江𤒹生 飾 王天城
*沈貞巧 飾 陳嘉雯（BoBo）
*楊樂文 飾 李世達
*黃奕晨 飾 徐浩鋒（唏噓）
*朱鑑然 飾 夏竣然（爸爸）
*黃溢濠 飾 黎友誠（老黎）
*林家熙 飾 劉育宏（肥肉）
*馬檇鏗 飾 張立基
*王智騫 飾 黃祖賢（JY）
*郭爾君 飾 郭芷樺（細細聲）
*袁富華 飾 杜家輝（杜Sir）

### 固定角色
*柯煒林 飾 林百威
*朱栢謙 飾 林遠洋
*廖子妤 飾 陳詠芝（Wing）
*陳毅燊 飾 葉浩天
*岑樂怡 飾 丁家蕙（大B）
*黃可盈 飾 方寶怡（細B）
*徐㴓喬 飾 Rachel
*林耀聲 飾 郭建樂（Lok哥）
*黃華和 飾 白守賢（白頭教練）
*李楓 飾 貴婆婆
*和泉素行 飾 鈴木
*李創偉 飾 Alex Lo
*陳濬樺 飾 Penny
*吳智杰 飾 岩井俊一
*李琛瑜 飾 岩井俊三
*許晉邦 飾 煙屎
*奧米嘉儀 飾 阿霞
*許寶恆 飾 Stephanie
*楊依依 飾 鍾泳澄婆婆

## 每集一覽

## 軼事
*呢套劇係MakerVille出品劇集入面第一套未有安排喺首播前喺ViuTV播放製作特輯嘅劇集。不過套劇喺加拿大新時代2台首播（11月13號播）之前，有播出25分鐘（連廣告）嘅《冰上火花製作特輯》（11月4號播）。而呢套劇嘅製作花絮就喺網上節目《製作中》播出。
*播完第20集大結局後，同一晚23:00喺ViuTV網站同流動應用程式發佈咗6集長2到7分鐘嘅「完結篇」（合共24分鐘），補充劇入面6個角色嘅結局：爸爸（夏竣然，朱鑑然飾）、唏噓（徐浩鋒，黃奕晨飾）、肥肉（劉育宏，林家熙飾）、老黎（黎友誠，黃溢濠飾）、張立基（馬檇鏗飾）、杜Sir（杜家輝，袁富華飾），唔設字幕。
*呢套劇嘅導演甄栢榮係第一次拍電視劇。

## 註

## 出面網頁
*ViuTV：冰上火花
* MakerVille：冰上火花
*
*ViuTV：製作中（第25集）- 鏡仔冰球初體驗！絕密練習片段流出
*ViuTV：製作中（第26集）- Ian 瞓身無懼跌痛 最怕Hellosss 心痛
*ViuTV：製作中（第27集）- 冰上打出火花 小學雞爭霸！
*ViuTV：製作中（第28集）- 火花隊大亂鬥！鬥到出煙
*ViuTV：製作中（第29集）- 冰球是非問答比拼
*ViuTV：製作中（第30集）- 冰球是非問答比拼 (II)
*ViuTV：製作中（第31集）- 幕後揭秘！飾演運動員的獨家秘訣

## 電視節目變遷
究食狩獵王

《**究食狩獵王**》（）係香港MakerVille製作嘅資訊節目，由吳保錡、樊沛珈、羅振峰同呂珮琳主持，2023年2月20號到3月10號逢禮拜一到五22:30－23:00喺香港電視娛樂ViuTV播出。

節目用飲食科學做主題，會由其中兩位主持吳保錡（飾「保錡犽」，戲仿日本漫畫《全職獵人》嘅角色「基路亞」）、樊沛珈（飾「小 Gi」，戲仿同一漫畫嘅角色「小岡」）做「狩獵人」進行同飲食科學有關嘅比試，並由另外兩位主持羅振峰（飾「教官Vincent」）、呂珮琳（飾「資深教官Elsie」）負責做評判同埋講解同飲食科學有關嘅知識。

## 每集一覽

## 註

## 出面網頁
*ViuTV：究食狩獵王

## 電視節目變遷
粉紅麻甩101

《**粉紅麻甩101**》（）係香港MakerVille製作嘅真人騷節目，由余德丞、王雍泰連同三位男同性戀者陳君浩（Bu）、陳皓雲（Howard）、黃凱逸（Zelos）主持，2023年2月20號到3月10號逢禮拜一到五23:00－23:30喺香港電視娛樂ViuTV播出。節目安排男同性戀者主持（粉紅）同埋男異性戀者主持（麻甩）一齊相處，令佢哋加深對對方嘅了解。

## 每集一覽

## 出面網頁
*ViuTV：粉紅麻甩101

## 電視節目變遷
特務K

**特務K**係香港漫畫家利志達作品《K》嘅主角。特務K係一個中國特務，同特務007一樣風流成性，帶有個人英雄主義，情節緊張得嚟輕鬆。

除咗特務K，利志達重有其他作品，例如1998年曾經出過法文版嘅作品《石神》。
燎原火

**燎原火**係香港漫畫家陳某2001年作品《火鳳燎原》嘅主角之一，火係指燎原火，鳳係指司馬懿。燎原火係三國時期一個服務司馬家族嘅暗殺組織首領，之後佢重踩入埋群雄爭鬥嘅舞台。
品味

（或者；）係美學上嘅一個概念，大致上係指一個人對美感嘅判斷「有幾好」。

有好多哲學家指出，品味呢家嘢非常主觀，冇乜明確嘅定義。

## 睇埋
*美感
福地祐介

**福地祐介**係主要喺臺灣發展嘅日籍男藝人，依家簽約凱渥旗下。

## 部份作品

### 電視劇

* 2015年：《真探》
* 2016年：《警徽天職4》
* 2023年：《[暗夜微光](https://zh.wikipedia.org/zh-tw/%E6%9A%97%E5%A4%9C%E5%BE%AE%E5%85%89_(%E9%9B%BB%E8%A6%96%E5%8A%87))》
* 2025年：《[阿榮與阿玉](https://zh.wikipedia.org/wiki/%E9%98%BF%E6%A6%AE%E8%88%87%E9%98%BF%E7%8E%89_(%E9%9B%BB%E8%A6%96%E5%8A%87))》 飾 森田一郎

### 電影

* 2017年：《龍先生》
* 2022年：《動物感傷の清晨》
* 《甜心巧克力》
* 《白化的樹》
* 《真白の恋》

### 微電影

* 2019年：公路局微電影《我在台61 發現動人的幸福故事》

### 舞台劇

* 2018年：《偽婚男女》

## 參考
語碼轉換

**語碼轉換**（ | ）係一種常見嘅語言現象，指一個人講嘢嗰陣用多過一種語言或者語言變體，例如香港人就出嗮名興講嘢嗰時粵英夾雜。

## 相對借詞

喺語言學上，「借詞（loanword）同語碼轉換之間條界線喺邊？」呢條問題。

想像而家有個人，佢嘅母語係廣東話，佢教語言學，並且喺課堂開始嗰陣講出

問題嚟喇，到底呢個人係講嘢語碼轉換吖，定係應該話廣東話有咗隻借詞呢？
#語碼轉換觀點：呢個人講嘢粵英夾雜，「」係因為廣東話音系咁啱有個音似英文 **loanword** 個音，所以個人用廣東話化嘅方式讀呢隻英文字；
#借詞觀點：語言同文字有陣時未必能夠完美配合；「」呢種情況就好似個「𨋢」字噉－廿世紀嘅粵人第一次見到𨋢呢種物體嗰陣，未有廣東話字可以指呢樣事物，所以佢哋就模仿英文 **lift**（/lɪft/）整咗隻口語借字  出嚟，打後佢哋再發明「𨋢」呢隻當時係新嘅漢字，嚟寫  呢隻口語字，「」都係噉，係一隻廣東話由英文度借過嚟嘅新字詞，不過仲未有漢字可以寫佢噉解；
－兩種觀點都畀人覺得佢有啲道理。由呢個例子可見，借詞同語碼轉換之間嗰條分界，未必吓吓都係咁明確。

## 睇埋
*文化進化

## 註釋

## 引咗
音譯

**音譯**（）係指做翻譯翻外語文本嗰陣，齋靠外語詞嘅發音，由目標語言嗰度搵發音相近嘅詞或形態素嚟對應，亦有可能係成段短語、成句句子甚至全段文本都係用同樣方法嚟譯，同時忽略原文嘅意思。譬如係英文語句 **Let's go!** 意思大致係**去！**噉解，句嘢純音譯轉做粵文可作**叻士高！**

喺大中華地區（以至日韓）**詞層面**嘅音譯成日會用嚟處理漢字圈外嘅人名、地名、牌子名以及科技詞彙等。不過唔同漢語－譬如係粵語對比官話，或者粵語對比閩南話－由於喺音系上有差異，對同一隻漢字嘅讀音可以好唔同，所以跟粵語音譯同埋跟官話音譯，出嘅漢字名都會有所不同。

## 概論

音譯唔一定反映原詞嘅意思，主要係保留其語音特徵。

係咪要音譯，視乎好多因素，包括係社會習慣、詞彙來源、以及音譯可唔可行... 等等。

## 譯自歐語
### 英到粵
將英語詞轉做粵語，通常係根據原詞嘅發音，搵一啲粵語讀音相近嘅漢字去對應。假想要將幾隻英語詞譯做粵語：

### 英到官
喺粵港地區，有啲音譯嘅用字係跟官話發音嚟配對嘅。例如英倫科學家艾碩牛頓個姓噉，佢個姓原文英文係：
:Newton（）
喺廿一世紀初，粵語人通常會稱佢為**牛頓**，但原則上，**牛**呢隻漢字嘅粵語發音係 而假如要搵一隻漢字嚟對應 **new-** 應該係要搵一隻粵語讀音以  開頭嘅漢字，例如**紐**噉。而用**牛**對應 **new-** 嘅做法，比較似係跟官話讀音嚟譯－**牛**嘅普通話讀音係普拼 **niú**。

就算係噉，粵語群體依然沿用**牛頓**呢個譯名，而非用（例如）**紐頓**。原因可能有好多，例如係習慣。

### 粵官對比

官話同粵語喺音系上有分別，音譯嘅做法亦因而有異。

喺普通話入面，**Jack**（英語讀音係單一音節嘅）一般會譯做**傑克**，而**克**字本身就成一段完整音節存在。呢種做法係基於普通話嘅音系特性：普通話缺乏入聲，唔容許音節以 、 或  做尾，所以齋靠**傑**一字唔能夠捕捉英語原詞中嘅 **-k** 音，就要補多橛，加個**克**（普拼係 **kè**）字上去，俾  自成一個音節。

相比之下，粵語有入聲，音節可以用 、 或  做尾，粵語有入聲嘅漢字（譬如係**積**、**的**、**迫**等）可以用嚟對應外語中音節以 、 或  做尾嘅詞彙。例如 **Jack** 可以譯做**阿積**或者 **Nick** 可以譯做**阿力**呀噉—**積**粵拼為  而**力**粵拼為 ，由此可見粵語可以齋靠一段音節，就捕捉晒英語原詞主要嘅音。

## 譯自日語

二十世紀起嘅眾漢語有好多詞彙都係嚟自日語嘅。日語同歐洲語言唔同，傳統上會使用漢字嚟書寫。因此，粵語群體要譯一啲用漢字寫嘅日文詞彙嗰時，就有兩種可能做法：
#用粵語音讀佢哋嘅漢字。
#根據日語原音嚟音譯。
例子：**人氣**一詞喺日語入面讀作 **ninki**（日羅）。如果用「粵音讀漢字」方法嚟譯，可以直接讀做 ****－而呢種亦係廿一世紀初粵語人嘅慣常做法。不過原則上，粵語人可以跟日語個讀音嚟譯，形成 （近似漢字**年奇**嘅粵語音）或者類似嘅音。無漢字可寫嘅日語詞彙亦都可以採取純音譯做法。

## 睇埋
*粵拼
*仿譯
*借詞
*假借
*搞笑

## 引咗
意譯

**意譯**（）係指譯嘢嗰陣着重嘅係表達原文意思。喺中文，｢意譯｣ 可以用喺詞語、句子、段落甚至成篇文、成本書、成套戲；如果係譯緊詞語，意譯會同音譯相對（呢種意譯，如果目的係創造新詞，學術上叫仿譯），但係如果係譯緊第啲嘢，意譯會係同直譯相對。

英文所講嘅 **sense-for-sense translation** 同中文所講嘅**意譯**概念上有些少唔同，原因係喺英文，翻譯（translation）同借詞（borrowing）係完全唔同嘅概念，所以歐洲傳統講嘅意譯，只會同直譯相對，而唔會同音譯相對（如果係由非拉丁字語言借詞，借嘅方法通常係音譯，但係佢哋唔會咁叫，只係會話係借返嚟）。

不過，無論係同音譯相對定同直譯相對，兩者都並唔係二揀一，而係某程度上形成一個光譜。例如，中文由外語借返嚟嘅詞語，早期好多係同時又完全譯音又完全譯意，亦有一橛譯意一橛譯音嘅借詞；真係做翻譯就更加係咁，幾大程度上保留原文嘅段落（或者句子、子句、字詞等等）次序或者文法結構，個翻譯會視乎文體、翻譯目的（讀者需要、客戶要求等等）等等嘅約束而作出唔同嘅決定。

喺專業翻譯，喺字詞以上嘅層面可以點樣意譯法，某程度上可能會受到電腦輔助翻譯嘅制肘。

## 概論

喺詞嘅層面，意譯係指嘗試由目標語言嗰度搵隻意思相近嘅詞，對應來源語言入邊嗰隻詞。舉個簡化例子，粵港地區會用嘅中文詞**[[腦電波]]**意思上大致對應英文嘅 **brain-**（腦）同 **-wave**（波）。

專有名詞（例如人名、地名、國名等等）通常會用音譯，但除此之外，漢語會用嘅翻譯一般以意譯為主。不過亦有啲情況，專有名詞會用意譯，原因可能係意譯出嚟嘅詞語更加易讀同易記。例如加拿大安省嘅 Newmarket 中文有譯**[[新市 (安大略)|新市]]**，屬於意譯，但係亦有音譯**紐馬克特**，屬於音譯，兩個名喺粵語都有用。

另外，意譯亦可以指一種翻譯句子、詞組（甚至更大嘅語義單位）嘅方法，呢種方法同直譯（即係逐隻詞嚟譯）係相對嘅。

## 睇埋
*音譯
*仿譯
*形態素

## 文獻

* Gentzler, Edwin (2001). *Contemporary Translation Theories*. 2nd Ed. London and New York: Routledge.


## 引咗

## 註
澤日生

**澤日生**（；）係2000年代開始出名嘅香港兼職音樂人，專職係心理學家。

## 作品

## 參考

## 出面網頁